
110. (Hawataamini); na tuiazigeuza nyoyo zao 
na macho yao kama wasivyoamini mara ya kwanza; 
na tutawaacha katika maasiya yao wakitangatanga 
ovyo. 

111. Na lau kama tungewateremshia Malaika 
(kuwashuhudilia Ujumbe wa Nabii Muhammad 
kama walivyotaka), na wafu wakazungumza nao 
(kuwa haya ni kweli), na tukawakusanyia kila kitu 
mbele yao (kikawambia haya pia), wasingaliamini 
isipokuwa atake Mwenyezi Mungu (kuwatenza 
nguvu mpaka waamini). Lakini wengi wao wamo 
ujingani. 

1 1 2 . Na namna hii tumemfanyia kila Nabii 
maadui; (nao ni) mashetani katika watu na 
(mashetani katika) majini. Baadhi yao wanawafunulia 
wenziwao maneno ya kupambapamba ili 
kuwadanganya. Na kama Mola wako angalipenda 
wasingalifanya hayo, (angewalazimisha kwa nguvu 
kutii). Basi waache na uwongo wao. 



cjsoi 


9 3. Yanatajwa yatakayowapata wabaya tangu saa ya kutoka roho mpaka saa ya kuhisabiwa. 

94. Yanatajwa yatakayowakuta wabaya siku ya Kiama; kuwa (a) hawatakuwa na Mwombezi na (b) hata 
wakitoa kikomboleo gani, hakitakubaliwa. 


Sharia husema 
Shida na mashaka 
Shufaa ya Tumwal 
Huwa mbali naye 


Aso thawabu 
Yatamsibu 
Mahabubu 
Na kumwegema. 


95-103. Baadhi ya sifa za Mwenyezi Mungu na neema zake juu ya viumbe vyake. 

108. Hapa wanakaiazwa Waislamu kutukana dini za watu wengine. Ukitaka kumbainishia mtu haki 
mbainishie kwa maneno mazuri, matamu, ya upole. Maneno mazuri humtoa nyoka pangoni. 

109. Hapa wanakatishwa tamaa Waislamu juu ya makaftri hao washindani kuwa hawataamini hata 
wakiteremshiwa miujiza hiyo wanayoitaka. 

ilt. Hapa inatajwa kuwa hata lau hao makafiri wakaidi wangeonyeshwa hiyo miujiza wanayoitaka, nao 
wasingeamini. Kama huko kutaka kwao (a) Wateremke Malaika wawape khabari kuwa kweli Nabii Muhammad ni 
Mtume wa Mwenyezi Mungu-, (b) Wafufuliwe waliokufa wawape habari hii pia; (c) Bali na kila kitu kije mbele yao 
kuwapa khabari hii. 

1 12. Katika maelezo ya Aya hii waliyoifanya ni ya 1 1 3 wametia ukafiri wao mwengine wa kukataa viumbe 
vinavyoitwa majini. Kila Mwislamu anajua kuwa kuna Malaika na Binaadamu na Majini na wengineo. Na kila 
mmoja katika hao ameumbwa kwa vitu (zana) asivyoumbiwa mwenziwe. Malaika wameumbwa kwa Nuru. 
Binaadamu, Qurani yote nzima inasema, wameumbwa kwa Maji na kwa Udongo; na Majini wameumbwa kwa 
Moto. Qurani yote nzima imejaa katika kutaja kuumnbwa kwa Binaadamu kuwa wameumbwa (a) Min Tyn (b) 
Min Sulaalatin Min Tyn (c) Min Turaabin (d) Min Salsaalin (e) Hamain (J) Mu*.l 4 ain (g) Min Main Mahyn. 
Na imejaa katika kuiaja kuumbwa Majini na Mashetani (a) Min Naar (b) Min Naaris Samuum. 

Wao wanajifanya wanajua hakika kuliko Mungu, wanamsuta Mwenyezi Mungu wanaandika hivi; “Maneno 
haya: Watu na Majini, ambayo yanapatikana katika Aya nyingi za Qurani hayaonyeshi viumbe vya namna mbili 

ii 3, Na ili zielekee kwa hayo (maneno yao) 
nyoyo za wale wasioamini Akhera na wayaridhie na 
ili wayachume wanayoyachuma. 

11 4. (Sema): “Je> nimtafute hakimu asiyekuwa 
Mwenyezi Mungu (wa kunihukumu baina yangu na 
nyinyi), hali Yeye (Mwenyezi Mungu) ndiye 
ahyekuteremshieni Kitabu (hiki) kielezacho (kila 
kitu) waziwazi? (Na kishasema kuwa mimi nimo 
katika haki).” Na wale tuliowapa Kitabu wanajua ya 
kwamba kimeteremshwa na Mola wako kwa haki (ila 
wanapinga kwa inadi tu na uhasidi). Basi usiwe 
miongoni mwa wanaotia shaka. 

11 5. Na yametimia maneno ya Mola wako kwa 
kweli na uadilifu. Hakuna awezaye kuyabadilisha 
maneno Yake. Na Yeye ndiye asikiaye(na)ajuaye. 

116. Na kama ukiwatii wengi katika (hawa) 
waliomo ulimwenguni watakupoteza na njia ya 
Mwenyezi Mungu. Hawafuati ila dhana tu, na 
hawakuwa ila ni wenye kuzua (tu basi). 

11 7. Bila shaka Mola wako ndiye anayewajua 
vyem« wanaopotea na njia Yake, na ndiye 
anayewajua sana wanaoongoka. 

1 18. Basi kuleni katika wale waliosomewa jina la 
Mwenyezi Mungu (wakachinjwa, si waliokufa 
wenyewe), ikiwa nyinyi mnaziamini Aya Zake. 

11 9. Na kwa nini msile katika (wanyama) wale 
waliosomewa jina la Mwenyezi Mungu (naye 
amekuhalalishieni kula hivyo kwani havidhuru, 
kinyume cha vilivyokufa wenyewe)? Na 
amekubainishieni waziwazi alivyokuharimishieni, 
isipokuwa vile mnavyolazimika (kuvitumia kwa ajili 
ya njaa na mengineyo). Na hakika wengi wanapoteza 
(wengine) kwa matamanio yao bila ya kuwa na 
ilimu. BUa shaka Mola wako anawajua vyema wale 
warukao mipaka. 

mbalimbali. Bali yanaonyesha watu wa namna mbili. Im ni watix wote wa kawaida, na Jinn ni watu wakuowa 
wasiochanganyika ovyo na watu wengine na hawaonekani mara kwa mara.” Kama huu si ukattri, basi ni kitu 
gani? Mwenyezi Mungu Mwenyewe aseme ana viumbe a!ivyoviumba kwa kitu Tulani akawaita Binaadamuj na ana 
viumbe alivyoviumba kwa kitu chingine, akaweta (akawaita) Majini. Wao wanamkaidi wanamwambia: “Huna 
viumbe namna mbili. Hao Majini ndio hao hao Insi — usijisilu bure kuwa umeumba viumbe namna mbili. Hao 
Majini ndio hao hao watu.” Pimeni Waislamu mtazame hatari hii ya kuisoma tafsiri yao na maelezo yao 
(Mapotezo). Kwa nini hawakututajia hata mwanachuoni mmoja au mfasiri mmoja aliyesema kuwa Insi ndio 
Majini? 

Yaliyo kweli ni kuwa wakati mwengine binaadamu unapozidi ubaya wake hunasibishiwa na viumbe wabaya 
kama Majini na Shetani na Mbwa na Nguruwe na Nyoka na kama hivi Sio kuwa Binaadamu ndio Majini na ndio 
Mashetani. Basi na wawe ndio Mbwa na ndio Nyoka na ndio Nguruwe na ndio . . . Wanajua barabara kuwa hao 

120. Na acheni dhambi zilizo dhahiri na 
zilizofichikana. Hakika wale wanaochuma dhambi 
watalipwa yale waliyokiiwa wakiyachuma. 

1 2 1 . Wala msile katika wale wasiosomewa jina la 
Mwenyezi Mungu (yaani vilivyokufa wenyewe), 
maana (kula) huko ni uasi. Na kwa yakini mashetani 
wanawafunulia marafiki zao kubishana nanyi (katika 
mambo namna haya yasiyokuwa na maana). Na 
kama mkiwatii, mtakuwa washirikina. 

122. Je, aliyekuwa maiti kisha tukamhuisha na 
tukamjaalia nuru, (yaani aliyekuwa kafiri kisha 
akasilimu); kwa (nuru) hiyo hutembea mbele za 
watu, atakuwa sawa na yule ambaye hali yake yuko 
gizani asiyeweza kutoka humo? Namna hivi 
wamepambiwa makafiri waliyokuwa wakiyafanya. 

123. Na kadhalika tulijaalia kila mji wakuu wao 
ndio waovu. Ikawa humo wanafanya hila (na vitimbi 
vya kuzuilia watu na dini ya Mwenyezi Mungu). 
Wala hawafanyii hila isipokuwa nafsi zao (kwani 
wanajidhuru wenyewe), lakini hawatambui. 

124. Na zinapowafikia hoja husema: “Hatuwezi 
kuamini mpaka tupewe kama yale waliyopewa 
Mitume wa Mungu” (Yaani wapewe wahyi na wao). 
Mwenyezi Mungu ndiye ajuaye mahala anapoweka 
ujumbe wake (si kila mtu atapewa Utume tu). 
ItawaAkia waovu hao dhila kubwa inayotoka kwa 
Mwenyezi Mungu na adhabu kali kwa sababu ya hila 
walizokuwa wakifanya. 




Majini mbali na watu, lakini wanataka kuharibu tu itikadi za Waislamu kwani ndio kazt waliojiwekea kuifanya! 
Basi sharti wataifanya japo si kwa njia yenye maana. 

Mara nyingi hutumika tamko la Shetani kwa kila aliye mbaya, akiwa Binadamu, akiwa Jini na akiwa Kiumbe 
kingine. Na hapa inaonyesha kuwa hao waovu hawakumshinda Mwenyezi Mungu, akitaka anaweza mara moja 
kuwazuilia wasifanye wanayoyafanya. Na angetaka angewaumba Kimalaika — hawawezi kufanya mabaya. Laktnt 
amewaumba kibinadamu — amewapa uweza wa kukhiari kufanya mabaya au kufanya mema lli awalipe Pepo kwa 
kufanya mema na awalipe Moto kwa kufanya mabaya. 

11 4. Wanatolewa akilini wanaokhitari hukumu istyokuwa ya Mwenyezi Mungu. 

11 6. Inaonyesha bahari mbaya. Nayo ni kuwa binaadamu wengi wamekhitari (a) Uovu kuliko wema na 
wamekhitari kufuata (b) ya Dhana kuliko ya yakini. Hapana raha wala kutengenekewa kuliko kufuata ya yakini. 
Basi ndio tunaambiwa kuwa: Usiwe mwendo wetu kutafuta kwenye wingi, balt uwe kutafuta kwenye Uwongofu. 

Kama hivi kwetu sasa katika Uislamu, watu wengi kabisa wamo katika Mabidaa. Basi usitushutue wingi wao 
hao, tukawacha kwenye uongofu kwa kuwa wenyewe waihache. Wewe juu yako kufuata haki, sio mijitu laki 
ameyasema nafsi ya maneno haya Imamu Nawawy katika sahifa 72 ya kitabu chake — aladhkaar. Kwa Kiislamu 
Usafi (qualiiy) ndio muhimu, sio wingi (quatttity). 

1 18. Makafiri wakijidai kuwalaumu Waislamu ili wawadanganye wajinga; wakiwaambia Waislamu “Namna 
gani nyinyi mnakula mnachokiua nyinyi (yaani mnachokichinja), wala hamkubali kukila kilichouawa na Mwenyezi 
Mungu (yaani kilichokufa wenyewe)?” 

125. Basi yule ambaye Mwenyezi Mungu 
anataka kumwongoza, hufungulia kifua chake 
Uislatnu; na yule ambaye Mwenyezi Mungu anataka 
kumhukumu kupotea, hufanya kifua chake kizito 
kinaona taabu kubwa (kufuata huo Uislamu); kama 
kwamba anapanda mbinguni (kusikokuwa na 
pumzi). Namna hivi Mwenyezi Mungu anajaalia 
uchafu juu ya wale wasioamini. 

126. Na hii (dini ya Uislamu) ndiyo njia ya Mola 
wako iliyonyoka. Bila shaka tumezipambanua Aya 
(namna hivi) kwa watu wenye kukumbuka. 

127. (Watu wema) watapat^ nyumba ya salama 
kwa Mola wao. Naye ndiye mlinzi wao (mwenye 
kuwasimamia yao) kwa sababu ya yale waliyokuwa 
wakiyatenda. 

128. Na (wakumbushe) siku atakapowakusanya 
wote, (awaambie):“Enyi makundi ya majini! Hakika 
nyinyi mmechukua wafuasi wengi katika 
wanaadamu.” Na marafiki wao katika wanaadamu 

121. Wanaingia katika ‘Wasiotajiwa jina ia Mwenyezi Mungu’ wanyama wanaochinjwa si kwa ajili ya kusema 
Mwcnyczi Mungu na Mtume wake; japo wakipigwa BismiUahi. Basi wanakuwa NAJISI, NYAMAFU — haramu 
kuliwa; kama wanyama hawa,- 

(a) Wanaochinjwa katika kaburi la Sharifu Fulani au Sheikh Fulant; 

(b) Wanaochinjwa kwa ajili ya pepo Fulani; 

(c) Kwa ajili ya jini wa mji kama yule anayezindikiwa mji, wakipita watu .... vi|uzuu vyao wakisuma; 

(d) Wanaochinjwa kwa. ajili ya Shetani wa nyumba kila mwaka au pale wakati wa kutia msingi; 

(e) Wanaochinjwa kwa ajili ya Shetani wa wazee; 

(0 Wanaochinjwa kwa ajili ya Shetani wa kisima; 

(g) Wanaochinjwa kwa ajili ya kukiushwa maiti, kukiushwa arusi, kukiushwa mgeni. Na kama haya. 

Bali hata wale wanaochinjwa kwa ajili ya mashindano ya vyama kama vyama vya Mauiidi au ngoma na 
mcngineyo. 

123. Kuonyesha kuwa mara nyingi wale wakubwa wa nchi ndio wanaokuwa malisadi wa nchi hizi. Kwa 
kupapia kwao ukubwa hawatazami maslaha ya nchi, wanatazama maslaha ya nafsi zao. Hawana habari kuwa 
wanajidhuru wenyewe. 

124. Miongoni mwa nyudhuru zao za upuzi za kukataa kumfuata Nabii Muhammad (s.a.w.) ni kusema: 
“Kwa nini hapewi miujiza tuliyotaka kwake,” na kusema ‘Na sisi natuletewe Wahy.’ Na kusema vile vile ‘Kwa 
nini akapewa huyu? Angepewa Bwana Fulani . . .’ Basi ndio wanajibiwa hapa. 

Kattka hii Aya waliyoifanya ya 125 wamepenyeza kwa kijanja ukaftri wao wakaandika hivi: “Mungu 
hazungumzi na kila mtu, anazungumza na yule tu anayemwona kuwa anastahili, na anayemchagua.” 

Wametia haya ili kumgambia Utume huyo mtu wao, kwani huyo ana maneno — katika vitabu vyake vya 
ukaliri — anayoyasema kuwa ameambiwa na Mwenyewe Mwenyezi Mungu. UkaAri wa kudai Utume baada ya 
Nabii Muhammad (s.a.w.) tumekwisha kuiaja katika Marejezo ya Aya 7 ya Suratul Faaiiha na Aya ya 4 ya 
Suratul Baqarah. 

125. Mwenyezi Mungu amebainisha katika Aya nyingi kuwa huwaongoa wanaokubali kuongoka na 
anawaachia kupotea wasiotaka kuongoka. Siyo anafanya mambo ovyo ovyo tu — huyu amwongowe, yule ampoteze. 
Zikija Aya zinazodhanisha hivi (zilizotajwa kwa ufupi) inarejewa taTsiri yake katika zile Aya zilizotajwa kwa urefu. 
Inaambiwa katika ilimu ya tafsiri kuwa: Yuhmalul Mutlaqu alal Muqayyad. Kama (a) Aya ya 27 ya Suraiur 
Raad na Aya ya 13 ya Suratush Shuura zinazosema kuwa “Mwenyezi Mungu humwongoa anayerejea kwake” (b) 
Aya ya 76 ya Surati Maryam na Aya ya 17 ya Surat Muhammad zinazosema kuwa: “Wanaokubali kuongoka, 
Mwenyezi Mungu anawazidisha uwongofu.” Na kama hizi. 

(watawagombania) waseme: “Mola wetu! 

Tulinufaishana sisi na wao, na tumefikia muda wetu 
uliotuwekea. 5, Basi (Mungu) atasema: “Moto ndio 
makazi yenu, mtakaa humo milele” ila apende 
Mwenyezi Mungu (kuwarehemu); hakika Mola 
wako ndiye Mwenye hikima(na)ndiye ajuaye. 

129. Na vivi hivi tunawatia mapenzi baadhi ya 
madhalimu juu ya wengine (wakapiganiana) kwa 
sababu ya yale waliyokuwa wakiyachuma (kwa 
pamoja). 

130. (Siku ya Kiama wataambiwa): “Enyi 

makundi ya majini na wanaadamu! Je, 
hawajakuhkieni Mitume miongoni mwenu 
kukubainishieni Aya zangu na kukuonyeni 
mkusanyo wa Siku yenu hii ya leo?” Watasema: 
“Tumeshuhudia juu ya nafsi zetu (kuwa sisi 
wabaya)”. Na yaliwadanganya maisha ya dunia. Nao 
watajishuhudia wenyewe ya kwamba walikuwa 
makafiri. 

131. Hayo ni kwa sababu ya kuwa Mola wako 
hakuwa wa kuiangamiza miji kwa dhulma, hali 
wenyewe wameghafilika (hawakujiwa na Mitume wa 
kuwaonya). 

132. Na wote wana daraja sawa na yale 
waliyoyatenda. Na Mola wako si mwenye 
kughafilika na yale wanayoyatenda. 

133. Na Mola wako ndiye Mkwasi, Mwenye 
rehema. Kama akipenda atakuondoeni na kuweka 




Na katika kinyume cha hizi, Mwenyezi Mungu anasema - (a) Katika Aya ya 7 ya Suraiun Sahl tnayosema 
kuwa: “Mwenyezi Mungu hamwongoi anayepoteza (au kupotea mwenyewe)” (b) katika Aya ya 258 ya Suratul 
Baqarah na ya 86 ya Surat Aalt Imran na ya 51 na ya 67 za Suraiul Matda na ya 144 ya Suratul An-am na ya 
19 na ya 109 za Suratut Tauba na ya 50 ya Suratul Qasas na ya 10 ya Suratul Ahqaj na ya 7 ya Suratus Sa/ na 
ya $ ya Suratul Jumua zinazo sema kuwa: “Mwenyezi Mungu hawaongoi wanaodhulumu nafsi zao.” 

Na (c) Aya ya 86 ya Surat Aali Imran tnayosema kuwa: “Vipi Mwenyezi Mungu atawaongoa wanaokufuru 
baada ya kuwadhihirikia ukweli wa dini ya Kiislamu?” 

Na (d) Aya ya 27 ya Surat Ibrahimu inayosema kuwa: “Mwenyezi Mungu anawaachia wapotee wate 
wanaojidhulumu wenyewe nafsi zao 

Na (e) Aya ya 26 ya Suratul Baqarah inayosema kuwa: “(Mwenyezi Mungu) hawawachii kupotea . . . ila wale 
wenye kutoka na taa yake.” 

Na kama hizi nyingi kabisa. Si kweii hivyo kuwa Mwenyezi Mungu huwapoteza bure hao awatakao na 
akawaongoa bure awapendao 

128. Wakubwa wa wabaya wa kibinaadamu watawapigania majini waliowapoteza wamwambie Mwenyezi 
Mungu kuwa kila mmoja katika wao amepata raha kwa mwenziwe. Wao majini wamepata raha ya kuona 
wamewapoteza wanaadamu, na wanaadamu wameona raha kwa hayo maasi waliokuwa wakiyafanya. 

Wanaonyeshwa kuwa hawatatiwa Motoni kwa kuonewa: wamejistahikisha wenyewc hayo. 

Katika Aya hizi walizozifanya ni za 129 na 131 wametaja tena ile itikadi yao kusema hakuna viumbe 
vinavyoilwa Majini. Tumekwisha kuyavunja haya katika Aya ya ti2 ya hii Suratul An-Am. 

Na Mwenyezi Mungu ametutajia katika Qurani dhahir shahir — kama ilivyo katika Aya ya 29 ya Suratul 
AhqaJ~; na akateremsha Sura nzima akaiita Suratul Jinn — kumwambia Mtume na kutwambia sisi kuwa 

wengine awapendao badala yenu, kama vile 
alivyokuumbeni katika uzazi wa watu wengine (sio 
wale walioangamizwa zama za Nabii Nuhu). 

134. Bila shaka hayo mnayoahidiwa yatafika (tu); 
wala hamtaweza kuyashinda (mateso yake 
yatakapokujieni). 

135. Sema: “Enyi watu wangu! Tendeni yenu 
(mnayoyataka) kwa tamkini yenu (bila ya kuzuiliwa); 
na mimi (pia) natenda yangu. Mtajua ni nani 
atakuwa na makazi (mema) mwishoni. Hakika 
madhalimu hawatafuzu.” 

136. Na wamemfanyia Mwenyezi Mungu 
sehemu katika mimea aliyoiumba (Mwenyewe) na 
katika wanyama (aliowaumba Mwenyewe), na 
husema: “Hii ni sehemu ya Mwenyezi Mungu,” 
kwa madai yao (tu), “Na hii ni ya (wale) 
tunaowashirikisha na Mungu.” Basi vile 
walivyowakusudia waungu wao havifiki kwa 
Mwenyezi Mungu, na vilivyokuwa vya Mwenyezi 
Mungu hivyo hufika kwa waungu wao. Ni mabaya 
kabisa wanayoyahukumu. 

137. Na namna hivi waungu wao hao 
wanaowashirikisha (na Mwenyezi Mungu) 

Mwenyezi Mungu alimletea Nabii Muhammad Majini kuja kusikiliza anayoyasema, na wakaamini na wakenda 
kuwakhubiri Majini wenziwao. Wakasilimu waliosilimu na wakakataa waliokataa, kama kwa Binaadamu vile vilc. 
UkaAri katika jambo hili si la uftcho kwani hakuna Mwislamu yo yote asiyeitakidi kuwa viumbe vinavyoitwa Majini 
— wao ni viumbe mbali si Binaadamu, na wameumbwa kwa kitu chengine sicho kile walichoumbiwa Binaadamu. 
Hakuna Mwislamu anayekanusha haya; basi hii ni alama moja ya ukafiri wao kumsuta Mwenyezi Mungu 
wakamfanya hajui, wao ndio wanaojua. Basi sisi hatutamwacha Mwenyezi Mungu tukawafuata wao. Huo ni ukaHri 
uliotia maji maziwani. 

131. Mwenyezi Mungu hawatesi watu kabla hawajawajia Mtume. Hawatesi kwa yale mambo ambayo 
hayawezi kufahamika kwa akili zao pasina kufundishwa na Mtume, kama kusali, kufunga. Atawatesa kwa yale 
wanayoweza kuyafahamu kuwa mabaya — kama mtu kumdhulumu mwenziwe — nao wakayafanya. 

133. Wanaadamu wanaoishi sasa wanatokana na wale watoto watatu wa Nabii Nuhu waliosalimika na tufani 
ya safari hiyo na wakazaa. Wale wengine waliosalimtka pamoja nao hawakuzaa. Ama wale makafiri wamepotea 
kabisa — hapana hata kizazi chao. 

133. Kuonyesha kuwa kila binaadamu amepcwa huria (Uhuru) ya kufanya au kuwacha; wasije wakasema 
wameonewa, na kuonyesha kuwa wabaya hawatapata ila mabaya. 

136. MakaHri wakulima hapo zamani wakati wanapopanda konde zao hutia mipaka vipande viwili vitatu 
wakasema. “Kipande hiki cha Mwenyezi Mungu” — yaanLpato lake watalitumia katika kuwapa masikini, 
mayatima na wahitaji na walio namna hiyo. Na wakasema ‘Kipande hiki cha wale (masanamu) tunaowashirikisha 
na Mwenyezi Mungu’ — yaani pato lake lipcwe wale wanaowatunza hao masanamu na kuwalinda. 

Basi ikitokea bahati ya kuharibika (au kutopata mavuno mazuri) ile sehemu ya masanamu, huichukua ile 
sehemu waliosema kuwa ya Mwenyezi Mungu wakafanya ndiyo sehemu ya masanamu, na sehemu ya Mwenyezi 
Mungu ikawa ile mbovu mbovu iliyoharibika 

Na ikitokea bahati ya kuharibika ile schemu waliyosema kuwa ya Mwenyczi Mungu, hawaishughulikii cho 
chote, huiachilia mbali, kama kwamba wanaonyesha kuwa hao masanamu ni bora kuliko Mwenyewe Mwenyezi 
Mungu. 

Na wakiwa na wanyama wao nt vivi hivi pia. Baadhi yao husema: ‘Kizazi cha hawa ni sehemu ya Mungu na 
kizazi cha hawa ni sehemu ya masanamu.’ Basi kikifa cha masanamu au kisipobariki uzuri hubadili kwa ktle 
walichosema kuwa ni cha Mungu. 

wamewapambia wengi katika washirikina hao kuwaua 
watoto wao, ili kuwaangamiza na kuwavurugia dini 
yao. Na kama Mwenyezi Mungu angependa 
wasingaiifanya hayo. Basi waache na hayo 
wanayoyatunga. 

138. Nao husema (vile vile): “Wanyama hawa 
(wamekatazwa), na mimea hii imekatazwa, 
hawatawala ila wale tuwapendao.” Kwa madai yao 
(tu wanasema haya; wanamsingizia uwongo 
Mwenyezi Mungu kuwa kawaamrisha hayo). Na 
(husema pia): “Wanyama hawa migongo yao 
imeharimishwa (kupandwa).” Na wanyama wengine 
hawalitaji jina la Mwenyezi Mungu juu yao (wakati 
wa kuwachinja yasije yakakasirikia masanamu yao) 
— Wanamzulia uwongo (tu Mwenyezi Mungu). 
Atawalipa kwa haya waliyokuwa wakiyatunga. 

139. Na husema: (kadhalika) “Waliomo 

matumboni mwa wanyama hawa ni kwa ajili ya 
wanaume wetu tu, na wameharimishwa kwa wake 
wetu.” Lakini ikiwa nyamafu basi wanashirikiana 
(na wanawake makafiri wakala hao nyamafu). 
Hakika atawalipa maelezo yao (ya uwongo hayo). 
Bila shaka Yeye ni Mwenye hikima na mjuzi. 

140. Hakika wamekhasirika wale ambao 
wamewaua watoto wao kwa upumbavu pasipo kujua, 
na wakaharimisha alivyowaruzuku Mwenyezi Mungu 
(kama vile vilivyotajwa) kwa’ kumtungia uwongo 
Mwenyezi Mungu. Bila shaka wamepotea wala 
hawakuwa wenye kuongoka. 

141. Naye (Mwenyezi Mungu) ndiye aliyeiumba 
miti inayoegemezwa (katika chanja katika kuota 
kwake), na isiyoegemezwa, na (akaumba) mitende 
na mimea yenye matunda mbalimbali, na (akaumba) 
mizaituni na mikomamanga inayofanana na 
isiyofanana. Kuleni matunda yake inapotoa 

N.B ~ Na kuna baadhi ya Waislamu wenginc wanakaribia kuwa kama hawa, lakini hilo lao si la ukaliri ila ni la 
kuacha MUHIMU wakashughulikia lisilokuwa muhimu. Kama wanaoshughulikia kusoma na kusomesha Maulidi 
wakaacha kujenga na kuitcngeneza misikiti na vyuo vya Qurani na Ilimu na kuwasaidia hao Wanafunzi na 
Talabaiul Ilm. Wakaona kuwa kusoma Maulidi na kufanya Ziara ni bora kuliko haya. Nani atakayesema kuwa 
haya ni bora kuliko yale ila anayetaka kupoteza watu na kuurejesha mwendo wa dini nyuma? Basi khiari zao. 
Nawawapoteze watu! Wataona wenyewe Kiama! Na hao watu nawakubali tu kupotezwa na waache aliyoyascma 
Mwenyezi Mungu na Mtume wake, wafuate porojo! Wataona wenyewe pia. Wanakubalia nini kupotezwa? 

Siku ya Kiama waltopotezwa watawatilia chonza kwa Mwenyezt Mungu wale waliowapoteza waseme: “Eee Mola 
wetu! Wenye kutusababishia haya wazidishie mara nyingi hiyo adhabu yao ya Moto (kwani ndio waliotupoteza).” 
Na Mwenyezi Mungu atawajibu kuwa: “Kila mmoja ana adhabu mara mbili; (wao kwa kujipoteza wenyewe na 
kupoteza watu; na nyinyi kwa kule kukubali kupotezwa na mkapotea). 

1 37. Makaftri walikuwa wakiwatoa mihanga watoto wao kuwapa masanamu yao; wakiona ni kheri hiyo 
wanafanya. 

138. Na hawa wanaojipa Uislamu wanayo baadhi ya haya. Kama vile wapunga pepo. Kuna wanaojidai kuwa 


191 



JUZUU 8 


AL AN-AM (6) 


WALAW ANNANA 


matunda; na toeni haki yake siku ya kuvunwa kwake 
(kwa kuwapa masikini na jamaa na majirani na 
wengineo). Wala msitumie kwa fujo, hakika Yeye 
Mwenyezi Mungu) hawapendi watumiyao kwa fujo 

142. Na katika wanyama (akakuumbieni) wale 
wabebao mizigo na wanaopandwa. Kuleni katika 
alivyokuruzukuni Mwenyezi Mungu, wala msifuate 
nyayo za Shetani; kwa yakini yeye ni adui yenu 
dhahiri 

143. (Amekuumbieni) namna nane za wanyama 
(hawa; madume na majike). Wawili katika kondoo, 
(dume na jike); na wawili katika mbuzi, (dume na 
jike). Sema (Uwaambie); “Je, ameharimisha yote 
madume mawili (ya kondoo na mbuzi) au majike 
mawili, au waliomo matumboni mwa majike yote 
mawili? Niambieni kwa ilimu ikiwa nyinyi mnasema 
kweli 

144. Na wawili katika ngamia, (dume na jike ; 
na wawili katika ng’ombe, (dume na jike . Sema: 
<c Je, ameharimisha yote madume mawili au majike 
mawili, au waliomo matumboni mwa yote majike? 
Au, nyinyi mlikuwako Mwenyezi Mungu 
alipokuusieni haya?” Basi ni nani dhalimu mkubwa 
kuliko yule aliyemtungia Mwenyezi Mungu uwongo 
ili kuwapoteza watu bila ya ilimu? Hakika Mwenyezi 
Mungu hawaoneozi watu madhalimu. 

wao wanapunga pepo makaHri. Basi wanaponywisha damu ya pepo kafiri wanakata/.a kuiaia |ina la Mwcnye/.i 
Mungu wakati wa kuwachinja wanyama hao Na ati kuna magonjwa ambayo haifai mgoniwa wake kusomewa 
kisomo kilichoshikamana na jina la Mwenye/i Mungu. Badala ya kuwa jina la Mungu dawa, wao wanaliona ni la 
kuleta shakawa, Wamejifanya wao na makahri sawa. lena vile vile wanawalewesha hao wanaowapunga hao 
wanaowaita pepo wa kikaliri! Wanawalewesha hivi nleweshaji vya Ki/ungu. 

139. Na wanaume wa kinchi zctu hizi wahpokuwa watu kr/am waltwaharimishia wanawake baadht ya vyakula 
pia kuwa hivyo ni vya wanaume si vya wanawake. Vijiwanawake vizee vilivyosalia bado — \inakula chumvi mpaka 
lco — havikubali kula Tirigisi ya kuku. Wanasema ‘Hiyo hupelekwa bara/ani kwa wenyewe wanaume.’ Bali 
walifundishwa kutokula mpaka weshe kula wanaume, kirejee chakula bara/ant. 

141 Anakumbusha hapa Mwenyezi Mungu neema a!izowapa viumbe vyake kwa ajili ya mimea. Kisha 
anaamrtsha hao wenye hiyo miraea watoe sehemu ya KILA wanachoknuna wawape wasiokuwa nayo, khasa 
wakiwa jamaa na majirani; basi seuze watu wao wa maiumbani. Kuna waiu wengme wanawakhinisha sana watu 
wao majumbani. Ni jambo baya kabisa. 

UBAKHILI si kitu kinachopcndwa na Uislamu. Na UBADHIR 1 FU .uiuiati pia ni vivyo hivyo. 

Ndiyo maana Mwenyezi Mungu akafuattshia hapa akasema:- “Wala msitumie kwa fujo .” 

Na dasturi ya nchi zetu htzi wakishapata kttu basi watazukiwa na shughuli mia na moia ambazo hapana moia 
katika hizo iliyo ya dharura; lakini basi tu. Hizo fedha wa!izonazo zinawawasha wanataka wazitoc 

Wakati huo huzuka habari ya ' 1) Kutia watoto landoni; (2; Kuoa mke wa pili au zaidi; 3; Kutokea bibie 
ukumbini;(4, Kupungwa pepo; '5) Kusomca khitima wazee, (6) Kuvutiwa Tahalili; 7) Kuwafanyta akika watoto 
walio kufa; hali ya kuwa akika husuniwa kwa kuzaliwa mtoto st kwa kufa kwake; 8) Kusoma Maulidi makubwa; 

Mazivara; ( 10; Kufanya Riya za kuhiji tcna na tena; 1 ij Kufanya karamu za bure /isi/okuwa na sababu yo 
yote ila kule kuwashwa tu na hizo pesa; utadhani kunguni wakali au viroboto na chawa. 

145. Sema: “Sioni katika yale niliyofunuliwa 
mimi (niliyoletewa wahyi; sioni) kitu 
kilichoharimishwa kwa mlaji kukila isipokuwa kiwe 
ni mzoga au damu inayomwagika au nyama ya 
nguruwe, kwani hivyo ni uchafu; au kile ambacho 
kwa kukhalifiwa amri ya Mwenyezi Mungu 
kimechinjwa kwa jina la asiyekuwa Mwenyezi 
Mungu. Lakini aliyelazimika (kula kwa ajili ya njaa 
au ipengine) pasipo kupenda wala kuruka mipaka, 
basi (huyo atasamehewa, kwani) Mwenyezi Mungu 
ni Mwingi wa kusamehe (na) Mwingi wa kurehemu. 

146. Na kwa wale walio Mayahudi tuliharimisha 
kila (mnyama). Mwenye kucha. Na katika ng’ombe 
na kondoo na mbuzi tukawaharimishia shahamu 
(mafuta) yao isipokuwa ile iliyobeba migongo yake 
(wanyama hao) au (iliyobeba) matumbo au ile 
iliyogandamana na mifupa. Tuliwalipa hivyo kwa 
sababu ya uasi wao. Na bila shaka Sisi ndio wakweli 
(Sio wao wanaojidai kuwa Mungu hakuharimisha 
haya kwa ajili ya ubaya wao; lakini wenyewe tu 
wazee wa Kiyahudi walijiharimishia haya, na wao 
chipukizi zao wakafuata). 

147. Wakidumu kukukadhibisha sema: “Mola 
wenu ana rehema nyingi (ndiyo maana anakawilisha 
kukuteseni); na (juu ya hivi) adhabu Y ake haizuiliwi 
(isifike) kwa watu waovu.” 

148. Wanaomshirikisha Mwenyezi Mungu 
watasema: “ Angalipenda Mwenyezi Mungu 

tusingalimshirikisha sisi wala baba zetu, wala 
tusingaliharimisha cho chote. (Basi haya 
tunayoyafanya anayapenda Mwenyezi Mungu).” 
Vivi hivi walikadhibisha waliokuwa kabla yao mpaka 
wakaonja adhabu yetu. Sema.- “Je, nyinyi mnayo 
ilimu (katika haya mnayoyasema) mtutolee (kuwa 
Mwenyezi Mungu amekuamrisheni kufanya mabaya 
haya? Uwongo tu)? Nyinyi hamfuati ila dhana tu, 
wala hamsemi ila uwongo tu.” 



N a mambo ya kheri mangapi yako ya kutumilia pesa hizo ambayo yatamfaa yeye na watu wake na uma wake 
hapa duniani, yaje yampe faida kubwa kabisa Akhera. Nayo hayashughulikii. 

Wao ima watakuwa mabakhili wasijinufaishe wao wala watu wao wala Uma. Au watakuwa wafujaji wawadhuru 
wote hao. Lakini kuwa katikati — mahali aliposema Mwenyezi Mungu, na kila mwenye akili akapoana ndipo — 
hawawi kabisa. Basi mwendo gani huo usiokuwa wa Kiislamu wala wa kiakili, wanaoufuata waol 

Wakirtthi huwa namna hii hii. Wakivuna pia vivi hivi. Na kadhalika wanapopokea mishahara yao. 

142 . Waarabu walikuwa wakiharimisha kula baadhi ya wanyama kama tulivyoona. Basi akaambiwa Mtume 
awwambie maneno haya. 

143. Basi vipi kusema kuwa "Hawa haramu na hawa halali" na hali ya kuwa wote wanatokana na dume na jike? 
Vipi hawa walakuwa haramu na hawa wanakuwa halali 9 Ima wote wawe haramu au wote wawe halali. 

149. Sema: “Basi Mwenyezi Mungu ndiye 
Mwenye hoja ya kweli (juu yenu)j na kama 
angalipenda angekuongozeni nyinyi nyote,” (muwe 
kama Malaika, hamna matamanio. ' Lakini 
amekupeni akili na matamanio ili mpigane na hayo 
matamanio. Mkiyashinda muingie Peponi kwa daraja 
kubwa kuliko za Malaika. Na yakikushindeni 
muingie Motoni kwa udhalilifu kuliko wanyama).” 

150. Sema: “Leteni mashahidi wenu wanaoweza 
kushuhudia kuwa Mwenyezi Mungu ameharimisha 
(wanyama) hawa (mnaosema kuwa Mwenyezi 
Mungu amewaharimisha). ” Basi wakitoa ushahidi 
(wa uwongo huo), wewe usishuhudie pamoja nao, 
wala usifuate matamanio ya wale waliokadhibisha 
Aya zetu na wale wasioiamini Akhera na ambao 
wanawafanya (masanamu) sawa na Mola wao 
(Mwenyezi Mungu). 

1 5 1 . Sema (waambie): “Njooni nikusomeeni 
aliyokuharimishieni Mola wenu (na 
aliyokuamrisheni; si yale ya uwongo mnayojidai 
nyinyi kuwa Mungu amekuamrisheni): ya kwamba 
msimshirikishe na cho chote. Na wafanyieni wema 
wazazi wenu. Wala msiwaue watoto wenu kwa 
sababu ya umasikini. Sisi tutakupeni riziki nyinyi na 
wao pia. Wala msikaribie mambo maovu, yaliyo 
dhahiri na yaliyo siri. Wala msimwue mtu ambaye 
Mwenyezi Mungu ameharimisha (kuuawa), ila ikiwa 
(imetokea) haki (ya kuuawa). Amekuusieni haya ili 
mpate kuyatia akilini” (myafuate). 

145. Hapa wanaiajwa walc wanyama walioharimishwa kuwala kama walivyoiajwj mara nyingi. Na inaiajwa 
vile vilc — kama ilivyotajwa mara nyingi — kuwa kwa dharura kubwa huhaialishwa kula hivyo vilivyoharimishwa 
kama (a) Njaa kubwa ya kumtoa mtu roho au (b) Ugonjwa mkubwa ambao madaktari wakubwa wa kutegemcwa 
wamesema kuwa kttu hicho ndiyo dawa, kama vile kutiwa mtu damu ya mtu mwengine. 

N.B — .Wala mtu akitiwa damu ya mtu mwengine hawi ndugu wa mtu huyo. Watu wengi huitikadi kuwa 
wanaotiana damu wanakuwa ndugu, kwa hivyo wanamzuilia mume asitoe damu yake kutiwa mkewe au mke kutoa 
damu yake kutiwa mumewe. Hayo si maneno yaliyosemwa na wenye ilimu. Hayo ni porojo la mdomo tu. Na 
inafaa mtu kutiwa jicho la maiti au moyo wake au kiungo chake chengine alicho kikubali mwenyewe maiti kabla ya 
kufa au wakikubali jamaa zake. 

146. Yanatajwa baadhi ya yaliyowalika Mayahudi kwa ubaya wao. 

148. Tumeyabainisha haya katika Aya ya 125 ya Sura hii. 

1 5 1 . Waarabu wengine walikuwa wakiuwa watoto wao wanapokuwa mafakiri au wanapochelea kuwa 
watakuwa mafakiri kwa hiyo idadi nyingi ya watoto wanaowajia. Basi huwaua wanaowaona kuwa hao wamezidi 
kuliko uweza wao. 

Na waliokuwa wakiuawa ni watoto wanawake tu kwani wakiwaona kuwa hawataweza kuwasaidia katika taabu za 
maisha. Ama watoto wanaume wakiwalea. Wakifurahiwa sana kwa kuzaa watoto wanaume na wakihuzunika sana 
kwa kuzaa watoto wanawake. 

Na iliposemwa ‘Wala msikaribie mambo maovu,' ni kuonyesha kuwa maovu inataka mtu asiyefanye wala 
asikaribie mahala yanapofanywa kwani moyo hupanda zaidi Uibilisi wake wakati unapoona mahala penye mabaya 
au kuyaona hayo mabaya yanafanywa. 

152. “Wala msikaribie mali ya yatima, 
isipokuwa kwa njia bora (ya kumtengenezea hicho 
chake) mpaka afike baleghe yake (umpe 
mwenyewe). Na kamilisheni vipimo vya vibaba na 
mizani kwa uadilifu — hatumkalifishi mtu ila kwa 
kadiri ya uweza wake (Na haya yanawezekana). Na 
msemapo (katika shahada na penginepo) semeni kwa 
insafu ingawa ni jamaa; (usimpendelee kwa ajili ya 
ujamaa uliyo baina yenu au kwa ajili ya kukupa 
mrungura. Na mambo kama haya). Na tekelezeni 
ahadi ya Mwenyezi Mungu. Amekuusieni haya ili 
mpate kukumbuka ” 

153. (Na sema uwaambie): “Na kwa hakika hii 
ndiyo njia yangu iliyonyoka. Basi ifuateni wala 
msifuate njia nyingine, zikakutengeni mbali na njia 
Yake (Mwenyezi Mungu). Amekuusieni haya ili 
mpate kujilinda (na kila mabaya ya duniani na 
Akhera). 

154. Tena tulimpa Musa Kitabu kwa kutimiza 
(neema) juu ya yule aliyefanya wema, na kuwa 
maelezo ya kila kitu, na uwongozi na rehema, ili 
wapate kuamini mkutano wao na Mola wao. 

155. Na hii (Qurani) ni Kitabu tulichokiteremsha 
(kwenu), kilicho na baraka nyingi. Basi kifuateni na 
muwe wacha Mungu ili mrehemewe 

Mlevi yo yoie hakulewa iia baada ya kuwakaribia hao walevi. Wala mwizi mkubwa hakuiiba ila baada ya 
kuchanganyika na hao wezi. Na mengineyo ndiyo vivyo hivyo. Ndiyo maana ikaambiwa hapa Msiyakaribie mambo 
maovu, basi scuze kuyatenda. 

Na mabaya ni mabaya tu, ukiyafanya kwa dhahiri au kwa siri. Ndiyo maana yakakatazwa kwa zote hali zake 
mbili, ingawa kuyafanya dhahiri ni ubaya zaidi. Katika haki za kupelekea Serekali ya Kiislamu kumuua Muislamu ni: 

(a) Kuacha dini yake akaingia dini ya KikaHri. Watapelekwa wanavyuoni wapole mahodari wamfahamishe 
vilivyo kila mushkili alio nao. Akishika yale yale tu ayatakayo; hataki kufuata hoja wala dalili; basi Serikali 
itamwua. 

(b) Kuacha kusali. Atapewa indhari (maonyo) kwanza mara mbili tatu. Akitostkia atauawa. 

(c; Kuztni na hali ya kuwa amepata kuoa (au kuolewa) ijapokuwa sasa wajane. Ama ikiwa hajapata kuoa (.au 
kuolewa) basi hauawi lakini atapigwa bakora 100 za kweli kweli mbele za watu. 

N.B — Ama ikiwa kwa kuendeana wanaume wenyewe kwa wenyewe, basi watauawa tu wakiwa walipata kuoa au 
hawajapata. Adabu yao nt kuuawa tu pale pale. 

(d) Kuua mwenziwe kwa kusudi hata ikiwa mkewe aliyemfumania au huyo mwanamume altyemfumani anaye. 
Basi mambo ya kuua wakati wa kufumaniana hayakubaliwi katika Sharta Ima stahamilt au mwache. Na 
kumwacha ndio bora kuliko kukaa naye. Na ukitaka kukaa naye unaweza. Hivi ndivyo yanavyosema madhehebu 
ya Kisuni. Ama kwa Kiibadht anaachika pale pale ikiwa kweli ulimwona katika hali ya zina wala hakuhalalikii tena. 
Na vtle vile mke akimfumania mume katika hali ya kufanya kitendo. 

152. Kuna mawasii wengi wanaoachiwa mali ya mayatima; ima wakayaacha kuharibika au wakayaharibu wao 
au wakayachukua wao au wakayamegua kidogo au sana; bast adhabu kubwa tnawangojea. 

Wizi wa viapo umejaa katika nchi hizi. Wana vijinjia vingt vya kuwakhadaia hao wanunuzi au wauzaji. Basi 
wasione tamu hapa, Akhcra adhabu kali inawangoia. 

Ahadi za Mwenyezi Mungu ni. kujiepusha na makatazo yote na kufanya kila analoliweza katika maamrisho yake. 

Na zile ahadi za khcri wanazopeana watu wenyewe kwa wenyewe zinahisabtka kuwa nt ahadt za Mwenyezt 
Mungu; lazima zitekelezwe khasa ahadi za kuozwa. 

156. Msije (siku ya Kiama) mkasema: “Hakika 
Vitabu viliteremshwa juu ya makundi mawili ya 
kabla yetu (Mayahudi na Manasara), nasi tulikuwa 
hatuna habari ya yale waliyokuwa wakiyasoma ” 

157. Au mkasema: “Lau tungaliteremshiwa 

Kitabu bila shaka tungalikuwa waongofu zaidi kuliko 
wao.” Basi (kwa kuletewa Mtume huyu na 
kuteremshwa Qurani) zimekufikieni hoja zilizo wazi 
kutoka kwa Mola wenu, na uwongofu na rehema 
(pia). Basi ni nani dhalimu mkubwa (anayedhulumu 
nafsi yake) kuliko yule anayezikadhibisha Aya za 
Mwenyezi Mungu na akajitenga nazo? Tutawalipa 
wale wanaojitenga na Aya zetu adhabu mbaya 
(kabisa) kwa sababu ya kule kujitenga kwao. 

158. Wanangoja jengine ila wawafikie Malaika 
(kuwatoa roho) au iwafikie (adhabu kamili ya) Mola 
wako, au zifike baadhi ya Ishara za Mola wako 
(alizosema kuwa zitawafikia)? Siku zitakapofika 
baadhi ya Ishara za Mola wako, basi mtu (kafiri) 
haitamfaa imani yake, ambaye alikuwa hakuamini 
zamani, au (Mwislamu) hakuchuma kheri katika 
Uislamu wake. Sema: “Ngojeni, sisi pia tunangoja.” 

159. Hakika wale waliofarikisha dini yao na 
wakawa makundi makundi, huna ukhusiano nao wo 

153. Mtu akiacha kutuata aliyoyasema Mwenyezi Mungu na Mtumewe — hali yakuwa yako — akafuata ya 
watu wengine au akafuata anayoyataka mwenyewej basi atakuwa kisha kuiacha njia ya Mwenyezi Mungu ya 
kumAkisha Peponi, kashika njia za shetani za kumpeleka Motoni. 

A.B. Mara nyingi tunasema ‘Haya ndiyo aliyoyasema Mwenyezi Mungu’ au ‘Haya ndiyo aliyoyasema Mtume.’ 
Basi akichukia mtu kuyafuata atakuwa yumo katika khatari kubwa kabisa. 

15$. Inaonyesha kuwa wenye kufuata kitabu hiki watarehemeka tu duniani na Akhera. Na Waislamu 
walipokifuata kitabu hiki walirehemeka dumani na Akhera. Waliitawala nusu ya ulimwengu, wakastarehe wao na 
wakasitarehe waliowatawala, waliokuwa Waislamu na wasiokuwa Waislamu. 

156-157. Wanaondoshewa udhuru, hawana la kusema. 

Wametia upinzani wao tena wa kumpinga Mwenyezi Mungu katika hii Aya waliyofanya kuwa ni ya 157, 
wakasema kuwa Ahltl knabu ni Mayahudi na wafuasi wa Zartashti (Zoroaster) yaani Maparisi; sio Manasara. Kila 
Mwislamu anajua na kuitakidi kuwa Ahlul Kitab ni Mayahudi (kwa ajili ya kitabu cha Taurati) na Manasara (kwa 
ajili ya kitabu cha Injili). Hakuna Mwislamu anayesema — ni Maparisi kwa ajili ya mtume wao Zoroaster na 
kitabu chao Zend-Avesta. Wapi Mwenyezi Mungu au Mtume wake alipomtaja mtume Zoroaster na kitabu chakc, 
Zend-Avesta? Tazama ubaya wao katika kuwaharibu Waislamu wawe makafiri kama wao — kama anavyosema 
Mwenyeii Mungu katika Aya ya 89 ya Suratun Nisaa na Aya ya 2 ya Suratul Mumtahtna. Natutahadhari na 
kukufurishwa nao. Hii ndiyo kazi iliyowaleta huku na kuletwa na hao wakubwa wao. Hawakuijia kazi nyingine ila 
hii ya kupoteza Waislamu. 

Wakazidi kumpinga Mwenyezi Mungu wakasema: — “Wakristo hawakupewa Sheria ya peke yao . . .” Sasa 
vipi Mungu amesema katika Aya ya 47 ya Suratul Maida kuwa: “Na wahukumu wenye kupewa Injili (Manasara) 
kwa mujibu wa yate aliyoyateremsha Mwenyezi Mungu ndani yake (hiyo Injili)”? Wao wanasema hamna sharia 
humo! Wamejiweka kumsuta Mwenyezi Mungu tu kwa kila anachokisema kisiwapendeze! Sio kazi ya Mwenyezi 
Mungu kuwaridhisha wao. Kazi yake ni kubainisha haki na kuondoa batili; kama anavyosema katika Aya ya 8 ya 
Suratul Anfal na chungu ya Aya nyinginezo. Wataendelea Waislamu wote kuitakidi — kama alivyosema Mwenyezi 
Mungu na Mtume wake — kuwa Ahlul Kitab ni Mayahudi na Manasara, si Mayahudi na Maparisi. Hatujui 
Maparisi nao wamewapa nini hata wakawatia katika Uahhl Kitabu. Mambo ya Nyumbani Kunga. Makuti ya 
Kumba Lakini Mlango wa nyumba hiyo — waliyoijenga baina yao na Maparisi — ni wa Kumbesa; na nyumba 

wote. Bila shaka shauri yao (ya kuwaadhibu) iko 
kwa Mwenyezi Mungu; kisha (hapo wakati wa 
kuwaadhibu) atawaambia yale waliyokuwa 
wakitenda. 

160. Afanyae kitendo kizuri, atalipwa mfano 
wake mara kumi. Na afanyae kitendo kibaya 
hatalipwa ila sawa nacho tu (basi, kwa rehema ya 
,„Mwenyezi Mungu). Nao (wote hao) 
' hawatadhulumiwa. 

yenyewe pia. 

158. Uislamu sharti uuchumie mema. Uislamu mtupu hautoshi kukusaidia usiingie Motoni. Na Kafiri 
kusilimu kwake sharti asilimu katika hali ya uzima wake, siyo katika saa ya kukata roho. 

Na Mwislamu mbaya kutubia kwake hakumfai vile vile saa ya kukata roho. Inataka atubie katika hali ya uzima 
wake ndipo Mwenyezi Mungu amkubalie, Sio kutubia saa anapoyaona mauti mbele ya macho yake. Hapo 
wataambiwa kama alivyoambiwa Firauni:- “Sasa (ndiyo unatubia)! Na kabla ya hapo ulikuwa ukiendelea tu kuasi 
na kulisidi. (Haifai kitu leo toba hiyo). 

159. Waliofarikisha Dini yao — wakatia wasiyoambiwa au wakatoa waliyoambiwa kama Mayahudi walivyotia 
ushirikina wa kumshirikisha Mwenyezi Mungu na Uzayr na Manasara kumshirikisha Mwenyezi Mungu na Nabii 
Isa. Na dini nyingine za Mitume wa haki zilitiliwa ushirikina vile vile ulio wa ukaftri khasa kama huu wa Kiyahudi 
na Kinasara. 

Ama Uislamu — Al-hamJuhllah — ingawa umetiliwa ushirikina lakini si ule ushirikina khasa wa kuwatoa katika 
Uislamu Al-hamdulillah. 

Katika pepesi zilizotiwa ni hayo aliyoyataja Sheikh mkubwa kabtsa wa A 1 Azhar na Mufatttsh wa ulamaa wote 
huko! Ameyataja haya katika sahifa 639 Majallatul Azhar ya mwezi wa Rajabu 1376 kwa kusema: — “Baadhi 
ya ulama wamelitoa katika maana yake tamkala Wasila lililotajwa katika Aya ya 35 ya Suratil Maida, wakalifanya 
kuwa miongoni mwa maana zake ni: (a) Kumwomba Mwenyezi Mungu kwa jaha ya wale mabwana wakubwa 
waliokufa au ib) Kuwaomba hao mabwana wakubwa waliokufa, wawaombee kwa Mwenyezi Mungu. 

Hata ikawa tnapita katika ndimi za wengi kutawasali (kuomba) kwa Bwana Fulani na Bwana Fulani . . . Bali 
imeingia katika nyoyo za baadhi yao kuwa mabwana walioko makaburini wana jaha na kupitisha wanayoyataka 
mbele ya Mwenyezi Mungu — wanasarifu mambo ya viumbe (wakaweka hili wakaondosha hili — ukiwaomba 
wanakufanyia wanavyotaka.)” 

Akaendelea huyu Sheikh Abdul-Latifus Subky kusema: “Na wanapofuata fahamu hii wanaona kuwa kutawasali 
(kuomba) kwa walio makaburini ambao walikuwa wema katika uhai wao, (wanaona) ni jambo lililoamrishwa katika 
Qurani . . . wala sivyo kwani hali ya Qurani inakataza kabisa kwani Qurani imesimama juu ya msingi wa 
kumpwekesha Mwenyezi Mungu na washirika na (imesimama juu ya msingi) wa kuwaelekeza watu kwa Mola tu 
peke yake katika kila jambo — miongoni mwa mambo yao — likiwa-kubwa au dogo (sio kuwaelekeza makaburini 
wala mizimuni wala ...” 

Akaendelea tena kusema: “Na haki isiyohitajia taklifu yo yote wala isiyokuwa na shaka yo yote ni hii: Kuwa 
Tawasuli huwa kwa amali njema zake mwenyewe mtu na huwa kwa dua njema anazoombewa na wenziwe walio 
hai; khasa wale wacha Mungu (sio kuombewa na walio maiti au kufanyiwa na hao maiti).” 

Akaendelea zaidi kusema:- “Ama waliokufa kuwaombea walio hai halipatikani hilo wala halimkiniki wala 
hapana tamaa ya kupatikana wala hapana maana ya kutegemea hayo.” 

Wala haya hawasemt Ulamaa wa sasa tu wa Misn tu; bali ndtvyo iIivyosemwa na kufanywa tangu hizo zama za 
mwanyo kablsa za Uislamu. 

Mambo yalikorogeka kidogo zama za kati yakaendelea baadhi yake kudumu mpaka leo. Na jitihada za 
wanavyuoni wa sasa zote ni kutaka kuyarejesha mambo yawe kama yalivyokuwa katika zama za Masahaba na 
Matabiina. Na yatakuwa Inshaalah. 

Imam Malik alikuwa akisema:- “Hautawatengeza watu wa mwisho wa uma huu ila ule ule mwendo 
uliowatengeneza watu wa mwanzo wao.” 

Na huku kuwataka watu wamwombe Mwenyezi Mungu tu pasi na kumwomba kwa wasila majtna ya viumbe 
vyake, hata ulamaa wakubwa wa Hadhramoti wa zama hizo za mbele wamesema vivi hivi. Ameyataja haya Sheikh 
Abdulla bin Ahmad Ba Sawdan katika sahifa 124 ya sherehe yake juu ya Uradi wa Sayyidnal Haddad huu 
unaosomwa misikitini usiku. 

Na vile vile inaingia katika Aya hii magombezt ya kufarikiana Waislamu wenyewe kwa wenyewe wakapigana 

161. Sema: “Kwa hakika mimi Mola wangu 
ameniongoza katika njia iliyonyoka, (katika) dini 
iliyo sawa kabisa ambayo ndiyo dini ya Ibrahimu 
aliyekuwa mwongofuj wala (kabisa) hakuwa 
miongoni mwa washirikina.” 

162. Sema: “Hakika Sala yangu, na ibada zangu 
(zote nyingine) na uzima wangu, na kufa kwangu; 
(zote) ni kwa Mwenyezi Mungu. Mwumba wa 
walimwengu wote. ( Likinisibu jambo limenisibu kwa 
kutaka Mwenyezi Mungu si kwa kutaka viumbe 
vyake. Na yote ninayoyafanya nayafanya kwa ajiii 
yake) ” 

163. “Hana mshirika wake. Na haya ndiyo 
niliyoamrishwa, na mimi ni wa kwanza wa 
waliojisalimisha (kwa Mwenyezi Mungu).” 

164. Sema: “Je, nishike mola mwingine 

asiyekuwa Mwenyezi Mungu, na hali Yeye 
(Mwenyezi Mungu) ndiye Mola wa kila kitu?” Wala 
nafsi yo yote haichumi (ubaya) ila ni juu yake; 
(hatalipwa kiumbe mwingine kwa ubaya wake). 
Wala mbebaji (mizigo yake ya dhambi) hatabeba 
mizigo ya mwingine (kumsaidia). Kisha marejeo 
yenu (nyote) ni kwa Mola wenu. Naye atakuambieni 
yale mliyokuwa mkihitalifiana. 

165. Naye ndiye aliyekufanyeni washikaji wa 
mahala pa hao walioondoka katika hii ardhi 
(walioangamizwa huko zamani. Sasa muko nyinyi 
badala yao). Na amewanyanyua baadhi yenu juu ya 
wengine daraja kubwa kubwa (kwa utajiri, jaha, 
nasaba na mengineyo) ili akufanyieni mtihani kwa 
hayo aliyokupeni. (Aliyepewa hayo ayatumie kwa 
kuwasaidia wasiopewa). Hakika Mola wako ni 
Mwepesi wa kuadhibu, na hakika Yeye ni Mwingi 
wa kusamehe (na) Mwingi wa kurehemu (kwa wale 
wanaorejea kwake). 

mapande kwa jina la (a) Madhehebu, la (b) Makabila, la (c) Nchi, la (d) miji na kama hivi. 

Mambo mabaya kabisa hayo ya kufarikiana Waislamu wenyewe kwa wenyewe. Wanapiganishwa vichwa na 
wasiokuwa Waislamu, na wao wanakubali. Wamo katika khatari, na mateso makubwa yanawangoja. Wako mbali 
kabisa na Aliyosema Mwenyezi Mungu na Mtume. 

160. Katika rehema za Mwenyezi Mungu juu ya viumbe Vyake ni kuwa atakapomlipa mtu Akhera kwa 
mema yake na mabaya yake atamlipa kwa namna hii: Jema moja kwa thawabu kumi (si thawabu moja). Lakini 
Baya moja kwa teso moja tu (si mateso kumi). 

Na huku kulipa Jema moja kwa thawabu kumi ndio uchacht wa kulipa kwa Jema moja; kwa kuwa Jema hilo 
hakulifanya kwa usaft sana. Ama akilifanya kwa usaft kabisa hupata moja kwa mia saba, bali na zaidi, kama 
alivyosema katika Aya ya 161 ya Suraitl Baqarah. 

161. Waarabu katika ibada zao hizo za ushirikina na upotofu wakisema wanafuata walivyofundishwa na Nabti 
Ibrahimu. Basi ndiyo wanavunjwa hivi: kuwa hayo ni uwongo. Nabii Ibrahimu hakuwa namna hivyo 
wanavyosema wao. Soma maelezo ya Aya ya 15 ya banii israel. 

165. Kuonyesha kuwa utajiri na cheo na . . . sio alama ya kutukuzwa, na vile vile ufakiri na udhalilifu . . si 
alamtuya kutwezwa. Yote haya ni mitthant tu. 

Ina Aya 206 SURAT AL ■ AARAF Ina Makam 24 

(Imeteremka Makka) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Alif Lam Mym Sad. 

2. (Hii Qurani ni) Kitabu (kitukufu) 

kilichoteremshwa kwako. Basi isiwe dhiki kifuani 
kwako kwa ajili yake (kitabu hicho). 

(Umeteremshiwa) ili upate kuonya kwacho, na kiwe 
ni mauidha kwa walioamini. 

3. Fuateni mliyoteremshiwa kutoka kwa Mola 
wenu, wala msifuate (hao mnaowaitakidi kuwa) 
walinzi badala yake. Ni machache 
mnayoyakumbuka. 

4. Na miji mingapi tuliiangamiza; na iliifikid 
adhabu Yetu usiku au katika wakati wa adhuhuri 
walipokuwa wamelala (kupumzika). 

5. Basi hakikuwa kilio chao ilipowahkia 
adhabu Yetu isipokuwa kusema: “Bila shaka sisi 
tulikuwa madhalimu (na sasa tunarejea.” Lakini 
hayakuwafaa kitu hayo). 

6. Na kwa yakini tutawauliza wale 
waliopelekewa (Mitume), na pia tutawauliza 
(Mitume) waliopelekwa 

7. Tena tutawaambia kwa ujuzi (uliyo kamili 
kila walilolitenda). Wala hatukuwa mbali (nao 
walipokuwa wakiyafanya). 

8. Na siku hiyo kipimo kitakuwa sawa (kabisa 
cha kulipwa kila mtu amali zake). Basi watakaokuwa 
na uzani mzito, hao ndio watakaofaulu. 

9. Na watakaokuwa na uzani khafifu, basi hao 
ndio waliozitia hasarani nafsi zao kwa sababu ya 
kuzifanyia ujeuri Aya zetu. 

2 . Hapa anaambiwa Mtume asiogope kutangaza aliyokuja nayo, asiwajali wapingaji hata wakiwa wengi vipi. 
Basi na kila mwanachuoni anamrishwa vivi hivi. Apasue tu asijali. Apige Hodi, apige Bisumila, asonge mbele 
kutangaza haki bila ya kumwogopa yo yote. Piga Hodi usonge mbeie: 

Hodi hodi nasumiza Waoga kando 

Naonyesha maadui Vikubwa vihendo 

Siogopi wao mpto Mimi ni nyundu 

g. Cha kufuzia Akhera ni amali njema unazozictiuma huku duniani. Basi tujitahidi kuongeza amali njema 

10. Na hakika tumekumakinisheni 
(tumekukalisheni) katika ardhi na tumekuwekeeni 
humo (vitu vyote) vinavyohitajia maisha yenu. Ni 
shukurani chache tu mnayoshukuru (bali 

hamshukuru cho chote). 






11. Na hakika tuiikuumbeni, kisha tukakutieni 
sura, kisha tukawaambia Malaika: “Msujudieni 
Adamu. 55 Basi wakasujudu isipokuwa Ibilisi hakuwa 
miongoni mwa waliosujudu. 

12. (Mwenyezi Mungu) akasema: “Nini 

kilichokuzuia kumsujudia nilipokuamrisha? 3, 
Akasema: “Mimi ni bora kuliko yeye. (Mimi) 
umeniumba kwa moto, naye umemumba kwa 
udongo.” 

13. Akasema (Mwenyezi Mpngu): “Basi shuka 
huko, haikufalii kufanya kiburi humo. (Haya) tokaj 
hakika wewe u miongoni mwa wadhalilifu.” 

14. Akasema: “Nipe muda (nisife) mpaka siku 
watakapofufuhwa (viumbe). ,, 





15. Akasema (Mwenyezi Mungu): “Utakuwa 
miongoni mwa waliopewa muda, (lakini si mpaka 
wakati huo).” 

II. Imesemwa hapa: “Tulikuumbeni kisha tukakutieni sura;” na hali ya kuwa bado llikuwa hawajaumbwa 
Binaadamu. Lakini kwa kuwa amekwishakuumbwa mzee wao — naye ni Nabii Adamu — basi inakuwa ndiyo kama 
wamekwishakuumbwa. 

Na sijida hiyo ilikuwa ya taadhima si ya ibada. 

Katika Aya waliyoita ya 12 wametia upotezi wao ule ule wa kusema kuwa Nabii Adamu hakuwa Pepom 
mbinguni; na hali ya kuwa Mwenyezi Mungu amewaambia — kama ilivyo katika Aya ya 36 na ya 38 ya Suratul 
Baqarah na Aya ya 23 ya Suratul Aara J — “Teremkeni huko na mtapata maisha yenu katika ardhi.” Hatutaacha 
sisi ntaneno ya M\venyezi Mungu tukafuata maelezo (Mapotezo) yao. Na habari hii tumekwisha kuivunja katika 
kuvunja maelezo ya Aya ya 36 ya Suratul Baqarah. 

Wakazidisha hapa uwongo wao wakasema: “Hadithi pia inaeleza kuwa Iraq Arab (Mespotamia) ambayo ni 
ardhi yenye Furata na Tigris ndipo mahali zilipopatikana habari za Adamu.” Tazama ukaflri wao wa kumsingizia 
uwongo Mtume. Iko mahala gani Hadithi hiyo katika vitabu Sahihi vya Hadithi za Mtume? Majasuri kweli kweli. 
Mtume amesema “Atakayenisingizia uwongo ataingia Motoni” tu, na wao hawajali hawabali, wanamsingizia 
uwongo Mtume na kumsusuwika Mwenyezi Mungu kinaga ubaga. 

Tazama wanavyojipinga wenyewe. Hapa sasa wanakataa wanasema kuwa Iblisi hakumsemeza Nabii Adamu kwa 
sababu Iblisi “ni katika Majini (yaani viumbe visivyoonekana).” Mara moja kiasi cha kufika Sura hii tu iliyo 
ubavuni mwa Suratul An-am wamesahau kuwa wamesema katika Aya walizczifanya za 113 na 129 na 131 za 
Suratul An-am kuwa Majini ndio Binaadamu si viumbe vyengine. Walivyokuwa sasa wanataka kumpinga Mungu 
tena, wamemsuta wanasema Iblisi hakusemeza Nabii Adamu kwani Iblisi ni katika Majini, viumbe visivyoonekana. 
Shabash! Wasiwe na kazi ila kumsuta Mwenyezi Mungu na kumwona mwongo. Waongo wao. Ulimwengu mzima 
Unawasuta na kope zao Zinawasusuwika! Ati asiyeonekana hasikilizani! Wanaosema katika Maredio — kabla ya 
kuvumbuliwa Television — walikuwa wakionekana au wakisikilizana tu? Hizaya yao — kichwa chini miguu juu. 
Maadamu Mwenyezi Mungu, katika Qurani nzima, ametwambia kuwa Iblisi alimsemeza Nabii Adamu na mkewe: 
”Waqaala Maa Nahaakumaa " na amewaapia "Waqaasamahumaa,” basi hatutawasikiliza wao tukamkadhibisha 
Mwenyezi Mungu. Mwenyezi Mungu anasema katika Aya ya 140 ya Suratul Baqarah "Aantum A‘alamu Amil 
Laahu " (nyinyi ndio munaojua — au mnaojua zaidi — au Mwenyezi Mungu)? Hapana shaka kuwa anayejua ni 
Mwenyezi Mungu. 

16. Akasema: “Kwa kuwa umenihukumia 

upotofu (upotevu) basi nitawakalia (waja Wako) 
katika njia Yako iliyonyoka (ili niwapoteze) ” 

17. “Kisha nit?wafikia kwa mbele yao na 
nyuma yao na kuumeni (kuliani) kwao na kushotoni 
kwaoj wengi katika wao hutawakuta (hutawaona) ni 
wenye kukushukuru.” 

18. Akasema (Mwenyezi Mungu): “Toka 

humo, hali ya kuwa ni mwenye kudharauliwa na 
mwenye kufukuzwa. Atakayekufuata miongoni 
mwao, (nitamtia Motoni) niijaze Jahanamu kwa 
nyinyi nyote.” 

19. (Kisha Mwenyezi Mungu akasema 
kumwambia Nabii Adamu)-: “Na wewe Adamu! 
Kaa Peponi pamoja na mkeo, na kuleni 
mnapopenda, lakini msiukaribie mti huu msije kuwa 
miongoni mwa waliodhulumu (nafsi zao).” 

20. Basi Shetani; (naye ni yule Iblisi), aliwatia 
wasiwasi ili kuwadhihirishia aibu zao walizoFichiwa, 
na akasema: “Mola wenu hakukukatazeni mti huu 
ila (kwa sababu hii:) msije kuwa Malaika au kuwa 
miongoni mwa wakao milele (wasife).” 

21 . Naye akawaapia (kuwaambia): “Kwa yakini 
mimi ni mmoja wa watowao shauri njema kwenu ” 

22. Basi akawateka (wote wawili) kwa khadaa 
(yake). Na walipouonja mti ule, aibu zao 
ziliwadhihirikia na wakaingia kujibandika majani ya 
(miti ya huko) Peponi. Na Mola wao akaweta 
(akawaambia) “Je, sikukukatazeni mti huu na 
kukwambieni ya kwamba Shetani ni adui yenu aliye 
dhahiri?” 









20. Makadiyani walipofika hii Aya walioifanya kuwa ni 21 uliwajia ushetani wao wa kugeuza maneno ya 
Mwenyezi Mungu ambao haukuwapitia walipolielcza tamko hili katika Aya ya 35 ya Suraiul Baqarah Huko 
walisema "Shajarah = ugomvi,” tukawarejesha huko. Hapa wanasema sasa “Na Adamu anasemwa kuwa 
alikatazwa kuusogelea ‘mti’ ambao hakika yake ni ukoo au kabila aliloambiwa ajiweke mbali nalo ...” Mungu 
kasema mti, wao wanasema ukoo au kabila! Mwenyezi Mungu hajui tamko la ukoo au la kabila? Au ukoo na 
kabila huliwa? Kwani Mwenyezi Mungu amesema: " Faakalaa Minha ” (Adamu na mkewe wakala katika mti 
huo). Basi ukoo na kabila huliwa, zikatiwa kinywani zikatafunwa? Au kabila gani hiyo au hizo, au ukoo gani huo 
au hizo, zilizokuwako wakati huo, na hali ya kuwa yeye ndiye mzazi wa mwanzo wa Binaadamu wote? Lakini 
tumeona walivyomkanusha Mwenyezi Mungu wakasema kuwa Nabii Adamu siye Binaadamu wa mwanzo. 
Watajiiia kichaa wenyewe hawatatutia sisi Waislamu. 

22. Na wameipinga tena Qurani katika Aya hii waliyoifanya kuwa ni 23 wanasema: “Adamu na mkewe 
kudhihirikiwa na aibu zao kunakutajwa na Aya hii sio muradi wake kwamba walibaki utupu . . . bali ni kwamba 
baadhi ya upungufu na udhaifu wao walikuwa hawaujui . . .” Enyi wapotezi! Udhaifu na Upungufu hufunikwa 
kwa majani? Na Mwenyezi Mungu kasema — kama ilivyo katika hii Aya ya 22 ya Suratul Aaraf na katika Aya ya 
121 ya Taha — kuwa “Wakaingia kujibandika majani ya (miti ya huko Peponi).” Hatutaacha kumsikiliza 
Mwenyezi Mungu tukawasikiliza wao. 

23 . Wakasema: “Mola wetu! Tumedhulumu 
nafsi zetu; na kama hutusamehe na kuturehemu, bila 
shaka tutakuwa miongoni mwa wenye khasara 
(kubwa, kabisa).” 

24. Akasema (Mwenyezi Mungu): “Shukeni 
(katika ardhi), nyinyi kwa nyinyi ni maadui. Na 
makao yenu yatakuwa katika ardhi, na starehe yenu 
(pia); mpaka muda (niutakao mimi Mwenyewe 
Mwenyezi Mungu).” 

25. Akasema (Mwenyezi Mungu): “Mtaishi 
humo na mtafia humo, na mtatolewa humo” 
(mtafufuliwa kwenda Akhcra kulipwa). 


0(5 

26. ^(Anasema Mwenyezi Mungu kuwaambia 
wanaadamu wote tangu hao wa zamani huko)'“Enyi 
wanaadamu! Hakika tumekuteremshieni nguo 
zifichazo tupu zenu na nguo za pambo; na nguo za 



Lakini hawakuliwacha pia tamko la "\X ’araqa " (majani) alilolitumia Mwenyczi Mungu, wakasema maana ya 
VC'araqa = vijana wadogo: “Shetani alifanikiwa kuingiza mfaraka kattka wafuasi wa Adamu na waliokuwa na 
imani dhaifu miongoni mwao wakatoka; Nabii Adamu akaanza kukusanya auraaq (majani) ya bustani yaani vijana 
katika wafuasi wake (Akhrab, Lane Lisan) na akaanza kuwaunganisha na kuwatia umoja watu wake kwa msaada 
wa vijana hao.” 

Watu wake gani hao waIiomfariki Adamu hata akataka msaada kwa vijana? Watu hao na vijana hao wahtoka 
wapi? Na hali ya kuwa Nabii Adamu alikuwa yeye na mkewe na watoto wao tu — kisha wakawa wanakuja wajukuu 
kidogo kidogo na vitukuu. Enyi watu nyi! Mnapindukia mipaka katika kufanya kazi yenu hit ya kuikoroga dini 
hata inakuwa hata mjinga anaweza kukutambuweni. Shetani wenu sasa anakuondoleeni sitara yenu. Na uwongo 
kabisa hakusema haya huyo Lane wala mwenye Akrab wala mwenye Lisan. Kwanza hivi si vitabu vya tafsiri >a 
Qurani wala si vitabu vya kufasiri maneno magumu yaliyomo katika Qurani Kwa nini hawatutajii kimoja katika 
vilevitabu vya Tafsiri walivyovitaja mwanzo wa tafsiri yao, wala ktmoia katika vile vitabu vya kufasiri maneno ya 
Qurani walivyovitaja mwanzo wa tafsiri yao? Wanajua yakini kuwa hamna humo tafsiri ya ukafiri huo. Cheybar! 
Endeleeni tu katika kuwapoteza Waislamu. 


Mja aliyeongoka 
Haramu! Ujapotaka 
Utajikusa mashaka 
Hidaya ndake Moliwa 


Mola akamwongowa 
Katika haki kumtowa 
Katu hutampotowa 
Hapotoki kwa Shetani. 


24. Shetani adui wa Binaadamu, na Binaadamu adui wa Shetani. Na Binaadamu ni adui wa Binaadamu 
wenziwao. Na mashetani nao pia. Muradi mchafukoge; na starehe ya kweli iwe Akhera. 

Wanaona katika Aya hii waliyoifanya ya 25 kuwa Mwenyezi Mungu anamwambia Nabii Adamu na wenziwe: 
"Walakum Fil Ardhi Muuaqarr” [Na mtapata (sasa) makazi yenu katika ardhil au [makao yenu (sasa) yatakuwa 
katika ardhi = badala ya Peponi) Wanamwona Mwenyezi Mungu anavyosema hivi katika nafsi ya hii Aya; na wao 
wamesema hivi: “Aya hii tnaonyesha ya kuwa Adamu aliamrishwa kuhama nchi aliyozaliwa kwa sababu kulitokea 
uadui baina ya watu wake ...” Mnaona upinduzi wao ulivyo katika kupindua maneno ya Mwenyezi Mungu! Na 
hapa ukaftri mwingine wao unatokeya na unatokeza. Wanascma kuwa Nabii Adamu amezaliwa: (nchi 
aliyozahwa)! Mwenyezi Mungu anasema Nabii Adamu hana baba wala mama "Khalaqahuu Min Turaabin” 
Amemwumba kwa mchanga tu); “ Thumma Qaata Lahuu Kun” (Kisha akamwambia kuwa mtu); " Payakuun ” 
(Akawa mtu). Wao wanayakataa haya, na hali ya kuwa Mwenyezi Mungu ameyasema katika Aya ya 59 ya Surat 
Aali Imrani na ndiyo Qurani yote nzima inavyoonyesha vivi hivi. Wao wanamkanusha Mwenyezi Mungu 
wanasema: Nabii Adamu amezaliwa r hakuumbwa kwa muujiza wa qudra ya Mwenyezi Mungu. Wao maisha 
wanaikatalia qudra ya Mwenyezi Mungu kuweza kufanya miujiza. 

25. Katika Aya hii walioifanya ni ya 26 wameyapachikia mae!ezo yao lli kukataa kuwa Nabii Isa amekwenda 
mbingum. 

utawa (yaani kucha Mungu) ndizo bora/’ Hayo ni 
katika Ishara za (neema za) Mwenyezi Mungu ili 
wapate kukumbuka. 

27. “Enyi wanaadamu! Shetani (Iblisi) 

asikutieni katika matata r kama alivyowatoa wazee 
wenu katika Pepoj akawavua nguo zao ili 
kuwaonyesha tupu zao. Hakika yeye pamoja na 
kabila yake wanakuoneni, na hali ya kuwa 
hamwaoni.” Bila shaka sisi tumewajaalia mashetani 
kuwa marafiki wa wale wasioamini. 

l8. Na (makafiri) wanapofanya mambo 

machafu husema: “Tumewakuta nayo baba zetu na 
(pia) Mwenyezi Mungu ametuamrisha hayo.’* Sema: 
“Mwenyezi Mungu haamrishi mambo mabaya. 
Mnasema juu ya Mwenyezi Mungu msiyoyajua?” 




cuj! $1 »> ^4^ C i>y>\ <u)l j 


29. Sema: “Mola wangu ameamrisha uadilifu, 
na (ameniambia nikuambieni) elekezeni nyuso zenu 
(kwake) wakati wa kila Sala na-mwabuduni yeye tu 
kwa utii khalisi. Kama alivyokuumbeni kwanza 
(mkitoka kwake) ndivyo mtavyorudi (kwake).” 




J» * 3 ij )<.•>>(* s/ jv/v' 


30. “(Hali ya kuwa) ameliongoa kundi moja; 
na kundi jingine limethubutikiwa na upotofu 
(upotevu). ,J Kwa hakika waliwafanya mashetani 
kuwa walinzi (wao au waola wao khasa) badala ya 
Mwenyezi Mungu, na wanadhani ya kuwa wao 
wameongoka. 

31. “Enyi wanaadamu! Chukueni mapambo 
yenu wakati wa kila Sala; na kuleni (vizuri) na 
kunyweni (vizuri). Lakini msipite kiasi tu. Hakika 






26. Mwenyezi Mungu anaiwambia tuyatumie mavazi aliyotuumbta ya kupamba muli yetu Lakini 
anatuamrisha zaidi tutumie mavazi ya kupamba nafsi zetu na nyoyo zetu na roho zetu. Nguo za utawa (Vazi la 
kucha MunguL Na mcha Mungu ni yule anayejiepusha na yote aliyoyakataza Mwenyezi Mungu na akafanya — 
kama anavyoweza — yale aliyoyaamrisha Mwenyezi Mungu. Wala si kazi ngumu sana kufanya haya. 

27. Wanaomwamini Mwenyezi Mungu kweli kweli wakafuata tuiiyoyataja katika Aya ya 26. Shetani hawezi 
kuwachezea. 

28. Haya ni kama yale tuliyoyataja katika Aya ya 125 ya Suratul An-am. 

30. Basi hivLtunaambiwa Waislamu tusitafuie walinzi wengine. MIinzi wa kweli ni Mwenyezi Mungu tu. Siyo 
kupewa mtoto pepo wa Bibi yake au wa yaya au wa mama au wa nyumba au . . . amlinde; khalafu pepo atapewa 
tunza yake. Au kupewa kaburi la Sharifu Musa limlinde au kaburi la mwinginewe. Huo ni ushirikina si Uislamu 
ingawa baadhi ya Waislamu wanafanya. Wanaweka nadhiri kuwa mtoto huyo atakuja nyolewa Sharifu Musa au 
atasomewa hapo Maulidi yake ya Jando au Akikua hata akaoa basi ‘Bwana Sharifu Utapata Haluwa yako.’ Yote 
hayo sivyo ulivyosema Uislamu. Mlinzi ni Mwenyezi Mungu; hakuna mlinzi mwengine. 

Bali hata vihirizi Mtume kavikataza, basi seuze kufungwa vitambara vya Mvuje au vigwe. Natuache haya; 
tumtegemee Mwenyezi Mungu tu basi. Kila mwanachuoni aliyesoma anaweza kukuonyesha hadithi za mtume 
zilizoKataza haya; wala hawezi kuvumbua zilizokubalisha. 

31. Wanapewa ruhusa Waislamu wale vizuri, wanywe vizuri, wavae vizuri, wakae pazuri . . Na wende 
misikitini na nguo nzuri. 

Yeye (Mwenyezi Mungu) hawapendi wapitao kiasi 
(wapindukiyao mipaka). 

32. Sema: “Ni nani aliyeharimisha mapambo 
ya Mwenyezi Mungu ambayo amewatolea waja 
wake. Na (nani aliyeharimisha) vitu vizuri katika 
vyakula?” Sema: “Vitu hivyo vimewahalalikia 
Waislamu (hapa) katika maisha ya dunia; (na) 
vitakuwa vyao peke yao siku ya Kiyama.” Namna 
hivi tunazieleza Aya kwa watu wajuao. 


^e. b 5 ji 5^14 

33. Sema (uwaambie); “Mola wangu 

ameharimisha (Haya: Ameharimisha) mambo 

machafu, yaliyodhihirika na yaliyofichika, na dhambi 
na kutoka katika taa (ya wakubwa) pasipo haki, na 
kumshirikisha Mwenyezi Mungu na ambacho 
hakukiteremshia dalili (ya kusema kishirikishwe 
naye) na (ameharimisha) kusema juu ya Mwenyezi 
Mungu msiyoyajua.” 

34. Na kila watu wana muda wao (wa 
kuondoka ulimwenguni). Utakapowafikia muda wao 
huo, hawatakawia (hata) saa moja wala 
hawatatangulia (kabla haujafika). 

35. Enyi wanaadamu! Watakapokuiikieni 
Mitume miongoni mwenu (wanaadamu), 
wanakuelezeni Aya zangu. Basi watakaojikinga na 
wanayokatazwa, na wakaf?nya mema, basi 
haitakuwa khofu juu yao, wala hawatahuzumka. 


9& ?r> 

Linalokatazwa ni Israfu tu (kutumia kwa fujo). 

Na hili ndilo linalofanywa na watu walio wafujaji tangu zamani na walio mabakhili. Wote hao hutokewa na 
Vipindi vya kuwapeiekea kufanya Israfu. Wakizaa watafanya hayo makaramu ya Israfu. Wakitahiri watafanya 
hayo. Wakioza watafanya. WakiAwa pia watafanya hayo. 

Kama tulivyosema kuwa wanafanya haya walio watumizi tangu zamani na walio mabakhili pia, na wanaojiweza 
na stiri hali na walio masikini. Wote hali moja. Cha mitungini kitatoka tu kwa mambo yale na cha makashani; 
khasa ikiwa kwa ajilt ya matanga! Kwani wanaitakidi kuwa ni dini kufanys hayo ya matanga, na hali ya kuwa hata 
moja katika hayo si la dini. 

32. Kulikuwako watu wengine waliokuwa wakiitakidi kuwa kucha Mungu ni kujitia taabuni na kuvaa 
mararqraru. Na mpaka leo wako watu namna hao; basi Mwenyezi Mungu akateremsha Aya hizi. 

33. Mabaya ni mabaya tu kuyafanya. Ukiyafanya kwa jahara hivi bila ya kujali na ukiyafanya kwa kittcho pia. 
Yote ni mabaya; yatakudhuru tu duniant na Akhera. Ila yale ,yanayofanywa kwa jahara huzidi tu ubaya wake; 
lakini yote ni mabaya. 

35. Amri hii ya 35 ni kama amri zile zote zilizotangulia tangu Aya ya 26 ya Sura hii. Ni amri wa!izopewa kila 
uma uliokuja, tangu Nabii Adamu mpaka kuja huyu Mtume wa mwisho Sayyidna Muhammad. (s.a.w.). 

Si kuwa amri hii inakhusu uma huu wa Nabii Muhammad na kuwa inaonyesha kuwa baada ya Nabii 
Muhammad atakuja Mtume mwengine, naye ni huyo Kadiyani wao kama wanavyodai hao Makadiyani wapotoaji 
wa tafsiri ya Qurani kusudi ili kuwapoteza Waislamu. 

Uwongo kabisa hivyo wasemavyo wao, kama Aya zilizotangulia zote zinavyowasuta. Lakini wana nyuso za watu 
wa mahala Fulani ambao watajitahidi Siku ya Kiyama wamsute hata Mungu. 

Kama kweli tafsiri ni hiyo waisemayo wao Makadiyani kwa nini basi tamko Rusul hili lilioko hapa katika Aya 
hii ambalo ni Jam’u, la kuonyesha wingi (Mitume), ikawa wao wana!ifasiri kwa huyo mmoja tu wao 

36. Na wale watakaokadhibisha Aya zetu na 
kuzifanyia kiburi hao watakuwa watu wa Motoni, 
watakaa humo daima. 

37. Basi ni nani dhalimu mkubwa kuliko yule 
anayemtungia uwongo Mwenyezi Mungu au 
anayezikadhibisha Aya zake? Hao (hapa duniani) 
itawafikia sehemu yao aliyowaandikia Mwenyezi 
Mungu (ya riziki na mengineyo; hawatapokonywa 
kwa ajili ya ukafiri wao. Watadumu katika hayo) 
mpaka watakapowahkia wajumbe Wetu kuwaHsha. Hapo 
watawaambia, “Wako wapi mliokuwa mkiwaabudu 
badala ya Mwenyezi Mungu?” Watasema: 
“Wameiupotea;” na watajishuhudia wenyewe 
kwamba walikuwa makafiri. 

38. Atasema (Mwenyezi Mungu siku ya 
Kiyama awaambie): “Ingieni Motoni pamoja na 
uma zilizopita kabla yenu; za Majini na watu.” Kila 
utakapoingia uma utawalani wenzao. Mpaka 
watakapokusanyika wote humo, wa nyuma wao 
(wale waliofuata) watasema kwa ajili ya wa kwanza 
wao (waliowafuata hata wakapotea) “Mola wetu! 
Hawa ndio waliotupoteza; basi wape adhabu ya 
Moto marudufu (yaani zaidi kuliko sisi)” Atasema: 
“Itakuwa kwenu nyinyi nyote (adhabu) marudufu, 
lakini nyinyi hamjui tu (bado). 5 ’ 

39. Na wa kwanza wao watasema kuwaambia 
wa nyuma wao: “Basi nyinyi pia hamkuwa na 
fadhila kuliko sisi. (Mmefanya mabaya kama sisi). 

waliompachikia huo utume wa uwongo wauzuwao? Kuna mitume wangapi wa uzushi waliozuka kabla na baada ya 
huyo wao; basi kwa nini hawawaCuati na hao pia na hali ya kuwa Aya hii tnasema Watakapokufikieni Mitume 
miongoni mwenu (wanaadamu) . . .?” 

Basi hicho ni kisingizio chao lu kisichokuwa na nguvu hata chembe — husemi uzi wa buibui. Huvitia mnasoni 
vijinyama dhaifu tu, tena kwa khadaa; kama wao Makadjyani. 

Basi hana nthusa aliye Mwislamu kuitakidi kuwa baada ya Nabii Muhammad (s.a.w.) atapata Utume mtu 
mwengine. Akisema hivyo atakuwa Murtadi waachike wake zake, zibatilike zote amali zake. 

UkaHri wao mkubwa wa kumdaia mtu wao Utume wameupachika barabara hapa vile vile, wakajidai kuwa 
unaweza kufasirika “. . . na haitakuwa kamwe mradi wake kudhania kuwa pcngine mwongozo hauwezi kufika . . . 
mtapata kuaa katika wakati ambao Mjumbe wa Mungu ametokea, msikose kumfuata . . . yanaonyesha kwamba 
Mitume watakaottka baada ya Mtume Muhammad s.a.w. hawatoleta sharia mpya ...” 

Hapana moja katika haya — na mengine waliyoyadai — lililomo katika Aya hii kama unavyoiona. Lakini basi tu, 
pupa lao na uchu wao wa kutaka kupoteza Waislamu. Mwenyezi Mungu atatukinga Inshaallah na shari yao. 
Ukaliri wa kudai Utume baada ya Nabii Muhammad tumekwisha kuutaja kauka Maelezo ya Aya ya 7 ya Suratul 
Faatihah na Aya ya 4 ya Su ratul Bayarah. 

37. Kama hao Makadiyani wanaomsingizia uwongo Mwenyezi Mungu kuwa amempa Utume Ghulam Ahmad 
Mirza. Hasha lillah. 

38 Kila mmoja atapata adhabu kwa mengi. Atapata adhabu marudufu. 

Wale waliopotezwa watapata adhabu ya (a) kukubali kupotezwa, na hali ya kuwa wamepcwa akili ya kutambua 
mema na mabaya. Na watapata adhabu ya (b) Kufanya hayo mabaya. Na watapata adhabu ya (c) Kuwarithisha 
watu wao mabaya Na . . . 

Na wale waliopoteza watapata adhabu ya (a) Kufanya wao mabaya na ya (b) Kupoteza hao waliowapoteza na ya 

Kwa hivyo onjeni adhabu kwa sababu ya yale 
(maasi) mliyokuwa mkiyachuma (kama sisi).” 

40. Hakika wale wanaozikadhibisha Aya zetu 
na kuzifanyia kiburi (hawataki kuzifuata), 
hawatafunguliwa milango ya mbingu, wala 
hawataingia Peponi mpaka aingie ngamia katika 
tundu ya sindano; (na haya ni muhali). Na hivi 
ndivyo tunavyowalipa waovu. 

41 . Watakuwa na magodoro ya moto wa Jaha- 
namuj na juu yao nguo za kujifunika (za moto wa 
Jahanamu). Na hivi ndivyo tunavyowalipa 
madhalimu. 

42. Na wale wanaoamini na kufanya vitendo 
vizuri — hatumkalifishi mtu yo yote ila kwa kiasi 
cha uweza wake — hao ndio watu wa Peponi. Wao 
watakaa humo daima. 

43. Na tutaiondoa bughudha vifuani mwao 
(Wawe wanapendana wote kweli kweli); mbele yao 
iwe inapita mito. Na watasema (katika kushukuru 
kwao); “Sifa zote njema zinamstahikia Mwenyezi 
Mungu ambaye ametuongoza katika (neema) hizi. 
Na hatukuwa wenye kuongoka wenyewe kama 
asingetuongoza Mwenyezi Mungu. Mitume wa Mola 
wetu wameleta haki.” Na watanadiwa (wataambiwa) 
ya kwamba:“Hii ndiyo Pepo mliyorithishwa kwa 
sababu ya yale mliyokuwa mkiyafanya.” 

44. Na watu wa Peponi wataweta watu wa 
Motoni (waseme): “Sisi tumekuta aliyotuahidi Mola 
wetu kuwa ni kweli. Je, na nyinyi (pia) mumekuta 
aliyokuahidini Mola wenu kuwa ni kweli?” 
Watasema (watu wa Motoni). “Ndiyo,” Basi 
mtangazaji atatangaza baina yao (aseme): “Laana ya 
Mwenyezi Mungu iko juu ya madhalimu 
(waliodhulumu nafsi zao) 

(c) Kuendeleza niabaya mpaka yatakapofika; na . . . 

44- Masafa ya baina ya mahala utapokuwa Moto na itapokuwako Pepo ni ya umbali usiohisika wala 
kukadirika. Hauingii akilini. Na juu ya hivi watu wa Peponi wataweza kuwasemesha watu wa Motoni na 
wawasikie; na wa Motoni kuwasemesha watu wa Peponi na wawasikie. 

Kabla ya kuvumbuliwa Maredio haya (Broadcasnng) wasiokuwa Waislamu wakiona upuzi maneno hayo na ni 
uwongo pia. Vipi baina ya masafa hayo viumbe watasikilizana! 

Lakini waliokuwa Waislamu waliamini, kwa kuwa Mwenyezi Mungu amescma hivyo na kuwa Mwenyezi 
Mungu amesema yile vile kuwa haya yanayosemwa na Uislamu yakaonekana uwongo, yatadhihiri ukweli wake 
hapa hapa duniani kaiika pande zote za ulimwengu. Alisema habari hii katika Aya ya 53 ya Snra Haa Mvm 
Sajda h. 

Basi sasa tunaona ukweli wakc huu. Mtu anasema London anasikilizana hapa Afrika; kiasi cha meli tisaa alfu! 
Bali anasema America na Rusi na China na . . . na akasikilizana. 

Basi si hii shahada moja katika shahada za kuonyesha kuwa kweli Qurani amesema Mwenyezi Mungu ambaye 

45. Ambao wabkuwa wakizuilia (watuj na njia 
ya Mwenyezi Mungu na wakataka kuipotosha, (watu 
waione potofu,, na wakawa hawaamini Akhera. 

46. Na baina yao (hao watu wa Peponi na 
Motoni, kutakuwa na mahali pa watu wengine (watu 
ambao bado hawajasamehewa vijidhambi vyao 
vidogo ili wende Peponi). Na juu ya mahala hapo 
paiipoinuka watakuwako watu hao 
watakaowafahamu wote (wa Peponi na Motoni) kwa 
alama zaoj na watawaita watu wa Peponi 
(kuwaambia/ “Assalamu Alaykum” (amani iwe juu 
yenu;.” Wao ''wenye vijidhambi hivyo) bado 
hawajaingia humo (Peponi) lakini wanatumai. 

47. Na macho yao yanapogeuzwa kwenye watu 
wa Motoni, husema: “Mola wetu! Usituweke 
pamoja na watu madhalimu (hawa; tusamehe 
makosa yetu tuingie Peponi).” 

48. Na hao wa mahali paliponyanyuka 
watawaita watu wa Motoni) wanaowafahamu kwa 
alama zao, waseme: “Haukukusaidieni wingi wenu 
(huko) wala (vile) mlivyokuwa mkijivunia. 55 

49. (Wazidi kuwasimanga kwa kuwaambta). 
“Je, hawa (waliotiwa Peponi) sio wale mliokuwa 
mkiwaapia kwamba Mwenyezi Mungu 
hatawafikishia rehema? (Mnaona sasa; 
wameambiwa) “Ingieni Pepont, hakuna khofu juu 
yenu, wala hamtahuzunika. 55 

50. Na watu wa Motoni watawaita watu wa 
Peponi, (kuwaambia): “Tumiminieni Tumwagieni) 
maji au (kitu) katika vile alivyokupeni Mwenyezi 
Mungu. 55 Waseme (watu wa Peponi): “Hakika 
Mwenyezi Mungu ameviharimisha vyote viwili hivyo 
kwa makafiri. 55 

51. “Ambao waiiifanya dini yao kuwa upuzi na 
mchezo, na maisha ya dunia yakawadanganyia. 55 
Basi leo Sisi tunawasahau (tutawaacha Motoni) kama 
walivyosahau mkutano wa siku yao hii, na kwa 
sababu ya kule kuzikataa Aya zetu. 

52. Na tumewaletea Kitabu tulichokipambanua 
vizuri kwa ujuzi (wetu), ambacho ni uwongofu na 
rehema kwa watu wanaoamini. 

halimf>chiku jambo kattka yaliyopita na yanayokuja? 

Na sisi hapa petu Africa baada ya muda kidogo tutawasikilirisha vizuri sauti zetu kama wanavyotusikilizisha zao. 
Na tumekwisha kuanza kuwasikilizisha baadhi yao. 

Bali Qurani ilibashiri tangu miaka hiyo zaidi ya miaka 1390 leo kuwa “Si wataweza kusemezana tu balt 
wataweza kuonana na kupeana khasa” kama Aya hit ya 46 na ya 48 na ya 50 zinavyosema. 

Na sasa zimekwishakuja Telcnsion za kuthibitisha haya. 

51 ■ Zinatajwa baadhi ya sifa za hao wabaya. 

53. Hawatazamii ila matokeo yake. (Nayo 
yatatokea). Siku yatakapotokea matokeo yake hayo 
watasema wale waliopuza hapo zamani: “Kweli 
Mitume wa Mola wetu walileta haki; (tunakubali 
sasa). Je, tunao waombezi ili watuombee? Au 
tutarudishwa ili tufanye yasiyokuwa yale tuliyokuwa 
tukiyafanya?” Bila shaka wamezitia nafsi zao 
khasarani, na umewapotea ule uwongo waliokuwa 
wakiutunga. 

54. Hakika Mola wenu ni Mwenyezi Mungu 
aliyeziumba mbingu na ardhi kwa siku sita. Kisha 
akatawala juu ya Arshi yake. Huufunika usiku kwa 
mchana, uufuatiao upesi upesi, (na huufunika 
mchana kwa usiku uufuatiao upesi upesi). Na 
(ameliumba) jua na mwezi na nyota. (Na vvote) 
yimetiishwa kwa amri Yake (Mwenyezi Mungu viwe 
vya manufaa makubwa nanyi). Fahamuni. Kuumba 
(ni Kwake tu Mwenyewe Mwenyezi Mungu) na amri 
zote ni zake (Mwenyezi Mungu;. Ametukuka kabisa 
Mwenyezi Mungu, Mola wa walimwengu wote. 

55. Mwombeni Mola wenu kwa unycnyekevu 
na kwa siri kwa sauti ndogo bila ya kufanya kelele). 
Yeye (Mwenyezi Mungu) hawapendi wapitao 
mipaka. 

56. Wala msifanye uharibifu katika nchi baada 
ya kuwa imekwisha kutengenezwa. Na mwombeni 
kwa kuogopa na kwa kutumai. Bila shaka rehema ya 
Mwenyezi Mungu iko karibu sana na (wale waja 
wake) wanaofanya meina. 

57. Na ycye ndiye apelekaye pepo kuwa bishara 
(habari njema) kabla ya kufika rehema yake (mvua). 
Hata hizo pepo zinapobeba mawingu mazito 
tunayapeleka katika mji uliokufa. Kisha 
tunateremsha hapo maji kwa (mawingu' 1 hayo. Kwa 
hayo tukaotesha kila (aina ya) matunda. Basi namna 
hivi tutawafufua wafu, ili mpate kukumbuka. 

53. Yanatajwa mahangaiko yatakaowaCika wao\u. 

55. Dua zetu za kumwomba Mwenyezi Mungu tunaambiwa tumwombe kwa un\enyekevu bila ya makelele, 
na sisi hatusikii — makelele tu moto mmoja. Si kelele zinazosiktltzana mstkiti wa Ijumaa siku ya Ijumaa za 
wasomaji, hali ya kuwa wanapata dhambi kwa ajili ya kuwababtsha wanaosali. Si kelele zinazofanvwa misikitini kila 
siku, za nyuradi za Sala na nyenginezo. Si kclele za Amina hiyo \a Alli nuJu na Amina va Q>oiun na nyinginc/o. 
Si kelele za . . . Almuradi mashindano ya kclele Kila mmoia au.iinahidi 1I1 kelcle /akc /iwc kubwa kuliko za 
mwenziwe na kuhimizwa kuwa “Pasukeni vifua vyenu,” na hali ya ktiwa Mtume amcsema “Zioneeni huruma 
nafsi zenu. Nyinyi hamumsemezi kiziwi!" Yamcbadilishwa mambo- Siyo imekuwa ndiyo. 

56. Rehema za Mwenyezi Mungu huwahka walc wenye rehema na huruma iuu ya viumbe wcnztwe 
Asiyewafanyia wenziwe huruma naye hatafan\iwa na Mwen\czt Mungu. Basi natujitahidi kuwasaidia wanyonge na 
wahitaji mwisho wa jitihada yetu. Ikiwa st hivyo rehcma ya Mwen\czi Mungu itakuwa mbali na sisi hiyo Siku ya 
Siku. Amescma Mtume,- “Warchemuni hawa walioko hapa katika ardhi mpaie kurehemcwa huko Mbinguni." 
“Mwenyezt Mungu huwarehemu wale wanaorehemu wcnzao.” 

58. Na nchi nzuri hutoa mimea yake (upesi) 
kwa idhini ya Mola wake. Na nchi iliyo mbaya haitoi 
(mimea yake) ila kwa taabu tu. Namna hivi 
tunazipambanua Aya kwa watu wanaoshukuru. 

59. Tulimpeleka Nuhu kwa watu wake, naye 
akasema: “Enyi watu wangu! Muabuduni Mwenyezi 
Mungu. Nyinyi hamna Mungu ila Yeye. Hakika 
mimi ninakukhofteni adhabu ya siku (hiyo) iliyo 
kuu.” 

60. Wakuu wa watu wake wakasema: “Sisi 
tunakuona umo katika upotofu (upotevu) ulio 
dhahiri (kwa kutukataza haya tuliyowakuta nayo 
wazee wetu).” 

61 . Akasema-. “Enyi kaumu yangu! Mimi simo 
katika upotofu (upotevu) lakini mimi ni Mtume 
nitokaye kwa Mola wa walimwengu wote.” 

62. “NakuEkishieni ujumbe wa Mola wangu na 
ninakunasihini; na ninayajua kwa Mwenyezi Mungu 
msiyoyajua.” 

63. “Je, mnastaajabu kukuHkieni mauidha 
yanayotoka kwa Mola wenu kwa njia ya mtu aliye ni 
mmoja katika nyinyi, (aliyekuja) ili akuonyeni na ili 
mwogope na ili mpate kurehemewa?” 

64. Walimkadhibisha (lu). Basi tukamokoa 
yeye na waliokuwa pamoja naye katika jahazi. Na 
tukawazamisha wale waliozikadhibisha Aya zetu. 
Bila shaka hao walikuwa watu vipofu. 

65. Na kwa Adi (tulimpeleka) ndugu yao, Hudt 

Akasema: “Enyi kaumu yangu! Muabuduni 

Mwenyezi Mungu; nyinyi hamna mungu ila yeye. 
Basi hamuogopi?” 

66. Wakasema wakuu waliokufuru katika 
kaumu yake; “Sisi tunakuona umo katika upumbavu 
na tunakuona u miongoni mwa waongo.” 

57 . Kama Mwtnyeai Munju ana»yofu[ua kwa mvua ardhi iliyukula ndi»yo alaka»yowafufua wafu kwa hichn 

aukachowafufuli». tno 

58. Basi na watu wabaya ndivyo vivyo hivyo; ni taabu kuwaleta katika kheri. Lakini tusichoke wala tusikate 
tamaa. Watapatikana watakaotengenea. 

59. Tangu hapa mpaka kanbu na mwisho wa sura vinata<wa visa vya baadhi ya Mitume na kaumu zao. 

64. Kisa cha Nabii Nuhu kinaeleawa kila mara. Na kitatajwa mara nyingi kwa urefu kuliko hivi. Na huyo 
Nabii Nuhu ni Mtume wa zamani kabisa. Yeye aliwalingania watu waliokuwa Iraqi. Na takriba Ulimwengu wote 
wa zama hizo na ustarabu wake ulikuwa huko Iraqi, kama tunavyosoma katika vitabu vya Tarekhe. Na Mtume 
mkubwa aliyemtangulia ni Nabii Idrisi tu. Na yeye alikuwa Misri. Na Misri na Iraqi ndizo nchi za mwanzo kuwa 
ni miji kisha zikawa na ustaarabu. Ilitangulia Misri ikafuatiwa na Iraqi. 

65. Hawa Kina Adi walikuwa wakikaa kusini ya Bara Arabu huko Hadhramout na Yamen, sehemu ambayo 
hapo zamani sana ilikuwa na miji mikubwa na ustaarabu mkubwa sana unaokaribia huo wa Iraqi na Misri. Basi 

67. Akasema: “Enyi kaumu yangu! Mimi sina 
upumbavu. Lakini mimi ni Mtume niliyetoka kwa 
Mola wa walimwengu.” 

68. “Nakufikishieni ujumbe wa Mola wangu. 
Na mimi kwenu ni 'mtu) nasihi muaminifu.” 

69. “Mnaona ajabu kukuHkieni mauidha 
yanayotoka kwa Mola wenu kwa ''ulimi wa) mtu 
aliye mmoja katika nyinyi ili akuonyeni? 
JMwabuduni Mwenyezi Mungu) na mkumbuke 
alivyokufanyeni makhalifa baada ya watu wa Nuh. 
(Mkawa nyinyi washikaji mahala pao). Na 
akakuzidisheni sana katika umbo. Basi zikumbukeni 
neema za Mwenyezi Mungu ili mpate kufaulu ” 

70. Wakasema; “Je ! Umetujia ili tumuabudu 
Mwenyezi Mungu peke yake na tuyaache 
waliyokuwa wakiyaabudu baba zetu? Basi tuletee 
unayotuahidi ukiwa ni miongoni mwa wasemao 
kweli. (Lakini hayo hatuyafuati).” 

71 . Akasema: “Bila shaka adhabu na ghadhabu 
zimekwisha kukuangukieni kutoka kwa Mola wenu. 
Mnanijadili kwa ajili ya majina tu, mliyoyaita 
imasanamu hayo/ nyinyi na baba zenu kuwa ni 
waungu) ambayo Mwenyezi Mungu 
hakuyateremshia dalili? Basi ngojeni; mimi pia ni 
pamoja nanyi katika wangojao.” 

72. Basi tukamuokoa yeye na waliokuwa 
pamoja naye kwa rehema zetu, na tukakata mizizi ya 
wale waliozikadhibisha Aya zetu, na ambao, 
hawakuwa wenye kuamini.” 

73. Na kwa Thamud (tulimpeleka) ndugu yao, 
Saleh. Akasema: “Enyi watu wangu! Muabuduni 
Mwenyezi Mungu, Nyinyi hamna Mola ila Yeye. 
Hakika umekwisha kukuĔkieni muujiza ulio dhahiri 
kutoka kwa Mola wenu. Huyu ni ngamia jike wa 
Mwenyezi Mungu aliye ni Ishara kwenu ,ya Utume 
wangu). Basi muacheni ale katika ardhi ya Mungu, 
wala msimtie katika dhara yo yote, isije ikakushikeni 
adhabu iumizayo.” 

walipelekewa huyo Mtume aliyekuwa akiitwa Nabii Hudi. Naye alikuwa wa kabila moja na wao. Na hu>o Nabu 
Hudi ndiye Mtume mkubwa aliyemfuatia Nabii Nuhu. 

7JHawa Kina Thamud wolikuwa wakikaa kaskazinj ya Bara Arabu. Waliunihi usiaarabu wa wenzao — Ktna 
Adi — waliokuwa kusini ya Bara Arabu. Wakapelekewa Mume wa kabiia moia na wao, ahyckuwa akutwa Saleh 
Katika mazonge yao wahomtilia Mtume wao huyu m kumwambu ‘Kama wewe ni Mtume basi liamrtshe jabah 
hih Upasuke. Na likipasuka atoke ngamia mwenye mimba pcvu; na papo hapo azae. Ukifan\a hivi tutasadtki kuwa 
kweli wewe ni Mtume. Ama ikiwa si hivi basi hatukuammi ’ 

Nabii Saleh akaomba Mwenyezi Mungu; ukatokea muu|iza huu wahuiaka. Lakiru wapi' Hawakuamini; ila 
walimtafutia fursa wakamuua. 

74. “Na kumbukeni (Mwenyezi Mungu) 
alivyokufanyeni makhalifa baada ya Adi na 
kukuwekeni vizuri katika ardhi-, mnajenga majumba 
makubwa ya kifalme katika nyanda zake, na 
mnachonga ' majumba katika majabali (yake). Basi 
zikumbukeni neema za Mwenyezi Mungu, wala 
msifisidi katika ardhi kwa kufanya uharibifu.” 

75. Wakasema wakuu wa kaumu yake 

waiiotakabarij kuwaambia w?le walio dhaifu wenye 
kuamini miongoni mwao: “Je,! Mnaitakidi ya 
kwamba Saleh ametumwa (amepewa Utume) na 
Mola wake?” Wakasema: “Hakika tunayaamini 
yale aliyotumwa (kuyafikisha).” 

76. Wakasema wale waliotakabari: “Sisi 

tunayakataa yale mnayoyaamini.” 


77. Na wakamtumbua (wakamwua) yule 
ngamia na wakaasi amri ya Mola wao na wakasema: 
“Ee Saleh! Tuletee unayotuahidi ikiwa wewe ni 
miongoni mwa Mitume.” 

78. Mtetemeko wa ardhi ukawanyakuwa (roho 
zao) na wakawa wamekufa humo katika miji yao. 

79. Basi (Saleh) akawaacha (akenda zake), na 

huku anasema: “Enyi kaumu yangu! 

Nilikufikishieni ujumbe wa Mola wangu na 
nikakunasihini, lakini nyinyi hamwapendi wenye 
nasaha.” 

80. Na (tulimpeleka) Luti. Basi (wakumbushe 

watu wako) alipowaambia kaumu yake: “Je! 

Mnafanya jambo chafu ambalo hajakutangulieni 
yoyote kwa(jambo chafu) hilo katika walimwengu!” 

Katika hii Aya waliyoifanya ya 74 wametia ukaiiri wao wa kukataa muujiza uliokuwa na uliopatikana kwa yule 
ngamia walioletewa watu wa Nabii Saleh. Wakasema:- “Naye alikuwa ni mnyama tu kama ngamia wengine.” Na 
kuwa “Nabii Saleh alikuwa akisafih kwenda huko na huko kukhubiri juu ya huyo ngamia wake. Basi aliwaambia 
watu wake ya kuwa kumzuwia ngamia wake ni kuzuia kazi ya Mwenyeri Mungu anayoifanya.” Na hali ya kuwa 
Mwenyezi Mungu anaonyesha katika chungu ya Aya za Qurani kuwa aliletwa kwa muujiza na akaonycsha miujiza; 
wao wanamkaidi Mwenyezi Mungu na kumsuta na kumsusuwika na kumwambia kuwa alikuwa ngamia tu 
akimpanda Nabii Saleh. Mwenyezi Mungu anasema katika Aya hii ya 7 3 ya Surutul Aaraf na Aya ya 64 ya Surat 
Hud kuwa-. “Umekwisha kukuTikieni muujiza ulio dhahiri kutoka kwa Mola wenu. Huyu ni ngamia jike wa 
Mwenyezi Mungu aliye ni ishara kwenu (ya Utume wangu)” Wao wanasema ni ngamia tu wa kupanda. Na 
anasema tena Mwenyezi Mungu katika Aya ya $9 ya Bam Isratli “Na tuhwapa Wathamudi ngamia jike kuwa 
lshara iliyo dhahiri (muujiza)” Na anasema katika Aya ya 27 ya Suratul Qamar: “Tutawaletea ngamia |ike ili 
kuwajaribu.” (muujiza). Na akasema katika Aya ya 155 ya Suratush Shuaraa: “Huyu ngamia )ike-, awe na zamu 
yake ya kunywa, na nyinyi muwe na zamu yenu ya kuteka katika siku maalumu” ya-ani yeye ana kinywea chakc 
(siku yake nzima makhsusi) na nyinyi mna kinywea chenu cha siku yenu nzima maalumu. Siku yake atamaiiza 
maji ya visuna vyote. Si muujiza huu? Ni ngamia wa dasturi tu huyu wa kupanda? Enyi watu nyi! 

80. Hawa watu waliopelekewa Nabii Luti akawaonye kwa mabaya \ao na awafundishe mema, walikuwa 

81. “Nyinyi mnawaendea wanaume kwa kuwa 
ndio mnaowatamani badala ya wanawake! Ama 
nyinyi ni watu wafuiaii.” 

82. Na hayakuwa majibu ya kaumu yake 
isipokuwa kuambizana-. “Wafukuzeni katika mji 
wenu, maana hao ni watu wanaojitakasa (hawataki 
haya machafu tunayoyafanya. Basi nawatoke. 
Wanakalia nini?” 

83. Basi tukamuokoa yeye (Luti) na watu wake 
isipokuwa mke wake, alikuwa miongoni mwa 
waliokuwa nyuma (wakaangamizwa). 

84. Na tukawamiminia mvua kubwa (ya 
adhabu). Basi tazama jinsi ulivyokuwa mwisho wa 
waovu (hao). 

85. Na kwa watu wa Madyan (tulimpeleka; 
ndugu yao, Shueb, akasema: “Enyi kaumu yangu! 
Muabuduni Mwenyezi Mungu, hamna mungu 
mwengine isipokuwa Yeye. Zimekwisha kukuftkieni 
hoja dhahiri kutoka kwa Mola wenu. Basi 
kamilisheni sawasawa vipimo (vya vibaba) na mizani 
(pia) wala msiwapunguzie watu vitu vyao wala 
msifanye uharibifu katika ardhi baada ya kutengenea 
kwake. Hivi ndivyo bora kwenu ikiwa nyinyi 
mumeamini.” 

86. “Wala msikae kattka kila njia kuogopesha 
(watu) na kuwazuilia na dini ya Mwenyezi Mungu 
(wale) wenye kuamini, na kutaka kuipotosha 
(kuitangazia kwa watu kuwa huo ni upotofu). Na 
kumbukeni mlipokuwa wachache, naye 
akakufanyeni kuwa wengi (sasa). Na tazameni jinsi 
ulivyokuwa mwisho wa waharibifu.” 

87. “Na kama liko taifa miongoni mwenu 
lililoamini yale niliyotumwa kwayo, na taifa (jingine) 
halikuamini, basi subirini mpaka Mwenyezi Mungu 
ahukumu baina yetu. Naye ndiye Mbora wa wenye 
kuhukumu.” 

wakikaa talastin (Palestine' na mi|i iliyokuwa karibu na hapo Watu hao walikuwa wamcharibika kweli kweli kanka 
akhlaki (tabia) zao. 

Hao ndio watu wa mwanzo kuzua machafu ya wanaume kuwaingilia wanaume wenzao Wakawa hawana haja ya 
wanawake kabisa. 

Basi Mwenyezi Mungu akawapelekea Nabii Lutt — ambaye ni mtoto wa ami yake Nabii Ibrahimu na mfuasi 
wake Nabii Ibrahimu wa mwanzo. Alikuwa mfuasi wake tangu Nabii Ibrahimu alipokuwa lraqi hata akcnda Misri 
hata akaja Shamu. Kote aiikuwa pamoja naye wakilingania watu kheri. 

Na katika maasi yaliyokamaiana na tupu hapana yaliyowekewa adhabu kubwa zatdi kuliko hava, kwa laathira 
yake mbaya. 

85. Hao kina Madyan walikuwa ni waiu waliokuwa wakikaa pande za pwani ya Shamu \X'jlikuwa watanyan 
wa biashara wakubwa wa zama hizo. \X'akatengenekewa barabara kama tunav\oMkta katika Histona hao 
Phoentcians walivyokuwa. 

